Evlərdən qızıl oğurlayıb su qiymətinə satdı\nQubada oğurluq baş verib.\nDaxili İşlər Nazirliyi mətbuat xidmətinin Quba rayonundakı regional qrupundan Lent.az -a verilən məlumata görə, Quba rayon Polis Şöbəsinin əməkdaşları hadisə ilə bağlı əməliyyat-axtarış tədbirləri keçiriblər. Nəticədə rayonun Bağbanlı kənd ərazisində yerləşən fərdi yaşayış evlərinin birindən qızıl-zinət əşyaları oğurlayaraq zərərçəkənlərə xeyli miqdarda maddi ziyan vuran şəxs saxlanılıb. Araşdırmalarla onun həmin kənd sakini 19 yaşlı Raman Mirzəyev olduğu müəyyən edilib.\nR.Mirzəyevin ətrafında aparılan tədbirlər nəticəsində onun törətdiyi başqa bir cinayət hadisəsinin də üstü açılıb. Məlum olub ki, saxlanılan şəxs Xaçmaz rayon ərazisində də analoji cinayət hadisəsi törədərək, rayonda yerləşən evlərin birinə qanunsuz daxil olmaqla oradan zinət əşyaları oğurlayıb.\nDindirilmə zamanı həmin şəxs törətdiyi cinayət əməllərini etiraf edərək, oğurladığı qızıl-zinət əşyalarını Xaçmaz rayon ərazisində dəyərindən ucuz qiymətə satdığını bildirib. Polis əməkdaşları qızılların satıldığı yeri müəyyənləşdirərək, onları maddi sübut kimi götürüblər.


İtkin düşmüş rəqqasənin meyiti çaydan tapıldı - FOTO » Avrasiya.Net\n08 iyn 12:56dunya\nİtkin düşmüş rəqqasənin meyiti çaydan tapıldı - FOTO\nReyn çayından (Almaniya) “Romania Got Talent” (Romanii Au Talent) şousunda məşhurlaşmış rumıniyalı akrobat-rəqqasə Alla Kliştanın meyiti tapılıb.\nBu haqda “Fashion Behind The Scene” nəşri yazır.\nMeyiti Baden-Vuttenburq şəhərində təsadüfən yoldan keçən iki şəxs aşkarlayıb və bu barədə polisə xəbər verib. Növbəti gün yerli hüquq-mühafizə orqanları əməkdaşları əsas şübhəli qismində onun keçmiş sevgilisini həbs edib.\n33 yaşlı akrobat aprel ayından itkin düşmüşdü. O, Frankfurtda qala-gecədə çıxış etməli olsa da, həmin vaxtdan bəri ondan xəbər-ətər olmayıb.\nFreyburq şəhər prokurorluğu əsas versiya kimi onun qətl qurbanı olmasını nəzərdən keçirir.\nMüstəntiqlər akrobatın çayda boğulmadığına əmindir. Qurbanın qohumları ilə aparılan sorğu-sual nəticəsində məlum olub ki, cütlüyün münasibətlərində son vaxtlar ciddi problemlər yaşanırmış. Onlar artıq birgə yaşamasalar da, münasibətlərini davam etdirirmişlər.\nİstintaq davam edir. (Oxu.az)\nTərtər çayda 18 yaşlı gəncin meyiti tapıldıİtkin düşən 58 yaşlı kişinin meyiti tapıldıXaçmazda itkin düşən qadının meyiti tapıldıİtkin düşən gəncin meyiti çaydan tapıldı - FOTOİtkin düşmüş qadın ölü tapıldı


Milyarder olmanın yolları » Qadınlara Özəl\nİçimdə "daxili ağacdələn” adlandırdığım, məni daima uğur qazanmaq üçün, hər bir uğurun isə yenisinə yol açması üçün tətikləyən anadangəlmə bir hiss var. Bu hiss kimlərinsə və ya nələrinsə təsiriylə və ya kortəbii şəkildə də özünü büruzə verə bilər. Lakin belə bir "daxili ağacdələn” olmadan daimi uğur mümkün deyil. Əvvəllər müvəffəqiyyətli insanların əsas üstünlüyünün İQ olduğunu hesab edirdim. İndi isə onun yalnız üçüncü və ya dördüncü yerdə olduğunu düşünürəm.\nHeç də böyük analitik məntiqə sahib olmayan bir çox insan çox əhəmiyyətli nəticələr əldə edə bilər. İQ –bu ekspert keyfiyyətidir və onu həmişə "kirayələmək” mümkündür. Amma emosional zəkanın(EQ) əsasını təşkil edən xarizma, ünsiyyətcillik, liderlik bacarıqlarını "kirayələmək” artıq mümkün deyil.\nEmosional zəka, eləcə də, "daxili ağacdələn” ya var, ya yoxdur. Hər iki keyfiyyət təxminən eynidir və birlikdə fəaliyyət göstərir. İstənilən böyük layihələr çoxsaylı insanların- podratçılar, subpodratçılar, kreditorlar, tənzimləyiciləri və başqalarının cəlb olunmasını tələb edir. Onların effektivliyi nə dərəcədə düzgün ruhlandırılmalarından asılıdır. Emosional zəka –belə bir motivasiya ilə çıxış edir.\nSəbr. Emosional zəkanın ən mühüm əlamətlərindəndir. Hər vəziyyətdə gözləmə bacarığı. Təsəvvür edin: sizin çox vacib görüşünüz var və siz tıxaca düşmüsünüz. Bu zaman iki seçim ortaya çıxır: nələrisə dəyişməyə cəhd etmək və ya sakitcə oturub heç nəyi dəyişmək bacarığına malik olmadığını anlamaq. Şəxsən mən, birincinin heç bir nəticə verməyəcəyini nəzərə alsaq, ikinci seçimin tərəfdarıyam. Şərq döyüş sənətlərində öz hisslərini idarə etmək – "su ruhu” qaydası var. İnsan öz ruh güzgüsündə əks olunanları göl səthində olduğu kimi görür. Hisslər dalğa axınıdır. Əgər həyəcanlısansa bütün dünyanı təhrif olunmuş şəkildə görürsən. Belə vəziyyətdə sən nəinki qalib gələ, hətta mübarizə apara bilməzsən.\nƏlbəttə, əgər emosional və analitik zəkaya maliksiznizsə və "daxili ağacdələn” sizi tətikləyirsə bundan yeni nələrsə öyrənə bilərsiniz. Anadangəlmə bir bacarığa sahibəm-məğlubiyyət məni dilxor etmir, tam əksinə, mənə güc verir. Nəticə çıxarır, ”keçid” düyməsinə basır və yoluma davam edirəm.\nTao–uğura gedən yolu heç kim kəsə bilməz.скачать dle 11.3


Bərpaolunan enerji mənbələri sahəsinin investisiya cəlbediciliyini artırmaq üçün tədbirlər görüləcək - AZƏRTAC – Azərbaycan Dövlət İnformasiya Agentliyi\nPrezident İlham Əliyevin müvafiq Fərmanı ilə yaradılan Energetika Nazirliyi yanında Bərpaolunan Enerji Mənbələri Dövlət Agentliyi bu sahənin investisiya cəlbediciliyini artırmaq üçün tədbirlər görəcək.\nAZƏRTAC xəbər verir ki, agentlik Azərbaycanda bərpaolunan enerji mənbələri və onlardan səmərəli istifadə sahəsində fəaliyyətin təşkilini və tənzimlənməsini təmin etməklə dövlət siyasətinin həyata keçirilməsində iştirak edəcək. Agentlik bu sahənin inkişafı və bərpaolunan enerji mənbələri potensialından səmərəli istifadənin təmin edilməsi, eləcə də investisiya cəlbediciliyini artırmaq üçün tədbirlər görəcək.\nAgentliyin vəzifələrinə Azərbaycanın ayrı-ayrı regionları üzrə bərpaolunan enerji mənbələrinin potensialını və onlardan istifadə üçün əsas istiqamətləri müəyyənləşdirmək, müvafiq sahədə məlumatların toplanılmasını, emalını, saxlanılmasını və paylaşılmasını təmin edən bərpaolunan enerji mənbələrinə dair elektron məlumat sistemini yaratmaq, bərpaolunan enerji mənbələri üzrə ölçmə müşahidə avadanlığının quraşdırmasını və istismarını təmin etmək, bu sahədə mühəndis-axtarış, kəşfiyyat, layihələndirmə işlərinin aparılmasını, perspektivli layihələrin texniki-iqtisadi əsaslandırılmasının hazırlanmasını təşkil etmək, bərpaolunan enerji mənbələrindən səmərəli istifadənin təmin edilməsi və dəstəklənməsi üçün müvafiq fondların yaradılması daxildir.\nHəmçinin agentlik xarici dövlətlərin aidiyyəti dövlət orqanları ilə əməkdaşlıq çərçivəsində müvafiq qabaqcıl və innovativ təcrübələri öyrənəcək və tətbiq edəcək, müstəqil ekspertləri və mütəxəssisləri, elmi təşkilatları qanunvericiliklə müəyyən edilmiş qaydada öz fəaliyyətinə cəlb edəcək, bu sahədə ixtisaslı kadrların, mütəxəssislərin hazırlanması və ixtisasının artırılması fəaliyyətində iştirak edəcək.\nAZERTAG.AZ :Bərpaolunan enerji mənbələri sahəsinin investisiya cəlbediciliyini artırmaq üçün tədbirlər görüləcək


Ramin DEKO: Elxan dayıdan yadigar fotolar |\nRamin DEKO: Elxan dayıdan yadigar fotolar\nSıramızdan daha biri getdi. Bir ay öncə Şahini yola sa ldıq. Bir həftə əvvəl Elçin Səlcuqun getməsinin bir ilini andıq. İndi də Elxan dayını itirdik. Hadisələrin ən önündə olan biri getdi sıramızdan.\nƏgər Elçin Səlcuqun ölümünü çoxları bilib və gözləyirdisə, Şahinin qəfil vəfatı əksəriyyətini sarsıtdı. Elxan dayının getməsi isə lap bizə od qoydu.\nHəm də öyrəşmişik ki, ildə və yaxud iki ildən birini itirməyə. Amma iki ayın içərisində üç dəfə hüznə düşməyə alışmamışdıq. Bu da oldu…\nMən yaşca özümdən böyüklərə BƏY deyə müraciət edirəm. Bir-iki nəfər var ki, onlara müəllim deyirəm. “Müəllim” kəlməsi beynimdə rüşvətxor, tələbənin semestr puluna göz dikən, şagirdin qiymətini kəsib yanına repititor kimi gəlməyə vadar edən şəxs kimi canlanır. Ona görə hörmət əlaməti olaraq az saylı şəxsə müəllim deyirəm. Onlar da mənim üçün yaddaşımda assosativ dığırlanan “Müəllim” deyillər. Həyatda isə iki nəfərə dayı deyirdim. Emin dayı və Elxan dayı… Onlar mənim üçün nə MÜƏLLİMdirlər, nə də BƏY… sadəcə DAYIlarımdır…\nBəli, düz eşitdiniz Elxan dayı da getdi. Səssiz, səmirsiz…\nİlk dəfə Elxan dayının adını Seymur Həziyevin müsahibəsindən eşitdim. “Xalq Jurnalistikası” projesində Turxan Qarışqa Seymura belə bir sual ünvanlamışdı: “Niyə özündən razıdır? Buna səbəb nədir?”. Seymurun cavabı belə idi: “Bu hakimiyyətə qarşı ritorikamda, xitabımda mən özümdən razıyam, bunu da əqidəmin gərəyi sayıram. Mən fotoqraf Elxanın qarşısına qaçıb onunla salamlaşmağa, əhvalını soruşmağa necə hazıramsa, harınlamış bir məmuru adam yerinə qoymamağa da eləcə hazıram”.\nÇox qəribə gəldi mənə, harınlaşmış məmuru adam yerinə qoymayan bir insan, fotoqraf Elxanın (dayının) qarşısına qaçıb salamlaşmağı özünə rəva bilir. Mənə hələ doğma olmayan bu şəxsin kimliyi ilə maraqlananda Seymurdan “o başqa aləmdir, çox gözəl insandır” cavabını aldım.\nİlk dəfə onunla görüşüm hərbi xidmətdən qayıdandan sonra oldu. Turxanı soruşdum. Dedi ki, Amerikadadır, dil öyrənməyə gedib.\nBundan sonra hələ neçə illər yadigar qalacaq kürəyimdəki ağrıların səbəbini soruşdu, cavab almadan “Turxanın xalası yoldaşının tanışı var, o, sənə kömək edər” – deyərək birlikdə mətbuat konfransına getdik. Bu mənim Elxan dayı ilə ilk və ən qısa söhbətim idi.\nBir dəfə İsmayıllıdan reportaj hazırlamışdım. Yazını oxuyub daha yaxşı faktlar verəcəyini bildirdi. Görüşdük, ifşaedici məlumatlar burulğanına məni saldı. Gənc reportyor üçün bundan gözəl nə ola bilər. Hazır yazı get yaz… Elə yazdım da…\nHər dəfə onu görəndə mənə bunu deyirdi “filan yerdən yazdığın reportajın ardını mən gətirə bilərəm. Tanışım var o yerlərlə bağlı əlavə sənə sənədlər verər. Daha spesifik işləyə bilərsən”. Donub qalırdım. Reportyor mənəm, yoxsa Elxan dayı… Və beləcə hər yazımdan sonra ARDI VAR cümləsini işlədirdim. Bilirdim ki, Elxan dayı növbəti yazıya kömək edəcək…\nÇünki hamımızda öndə o idi…\nKlaviaturanı döyəcləyə-döyəcləyə “Media açarı”na sarı baxıram. Rəngi qaçmış açarın yanındakı şəkil gözlərimi deşir. Tanış şəkildir. Orada özümü görürəm. Arxadakı fonda isə…\nŞəkili Elxan dayı çəkmişdi. Deyirdi ki, hər dəfə tədbirlərdə çəkdiyi şəkilləri çıxarıb sahiblərinə verir. Özü də təmannasız.\nÇantasında yüzdən çox şəkil olurdu, həmişə… Kimi görürdüsə şəkli olduğunu söyləyirdi. Və həmin şəkillər ondan bizə qalan YADİGAR idi…\nBir dəfə də çayxanada söhbət edirdik. Əzizlə Turxan yenə Amerikaya getmişdilər. Tək idi. Darıxırdı…\nDarıxmamaq üçün yenə söhbəti Turxandan saldım. Dedi ki, kənar adamlar tədbirlərdə elə bilirlər ki, Turxanla biz dostuq. Bunu özüm istəmişəm. Həmişə çalışıram ki, övladlarımla DOST olam. İnsan ATA kimi övladları ilə rəftar edəndə aralarında o qədər səmimiyyət olmur. DOSTların arasında gizli nəsə ola bilməz. Hətta bununla bağlı mənə bir əhvalatda danışdı: “Tədbirlərin birində Turxanla mübahisə edirdim. Kənardan ötən birisi ona yaxınlaşıb “oğlun yaşda uşaqdır, niyə mübahisə edirsən söylədi. Heç nə demədik ona sadəcə güldük…”.\nHəqiqətəndə elə idi. Nə Turxan, nə də Əziz Elxan dayının yanın da sıxılmırdılar. Çox sərbəst idilər.\nGetdi artıq. Üzüntü, sarsıntı, kədər yenə bizi ağuşuna alıb. Hamıdan öndə olan biri getdi.\nDaha heç kim tədbirlərdə çəkdirdikləri şəkillərin yadigar qalacağını düşünməsin. Yalnız Elxan dayı çəkdiyi şəkilləri YADİGAR kimi bizlərə verə bilirdi. Başqaları, elə Turxan özü belə ən yaxşı halda şəkilləri internetlə yollayır. Onlar isə heç vaxt YADİGAR qala bilməz…\nYaşasaydı, dekabrın 28-də 62 yaşı tamam olacaqdı. Amma ürək nahiyəsində ağrılar ona imkan vermədi…\nYaşasaydı, 2011-ci ili öz əsrarəngiz fotoları ilə qarşılayacaqdı…\nYaşasaydı, mənim də reportajlarımın ARDI VARı olacaqdı…\nYaşasaydı, YADİGAR şəkillərimizin sayı çox olacaqdı…\nEtiketlər: 2010,Azerbaycan,Deko,edebiyyat,Elxan Kerimov,foto,fotojurnalist,God,Ramin,Ramin Deko\n← “Qoy bir dəfə də məni çəksinlər…” Rafiq Tağı\nHamimizin problemi… (c) Etibar →


14-11-2016 / 14:56\nCari ilin 10-11 noyabr tarixlərində Ukraynanın Elektron Hökumət Agentliyinin, Ədliyyə Nazirliyinin və “Kiyvstar” mobil rabitə operatorunun nümayəndələrindən ibarət heyət Bakıda səfərdə olub.\nSəfər Azərbaycanın elektron xidmətlər və əhaliyə xidmətlərin göstərilməsində tətbiq edilən qabaqcıl texnologiyalar sahəsində təcrübəsi ilə tanışlıq məqsədi daşıSəfər çərçivəsində Ukrayna nümayəndə heyəti Azərbaycan Respublikası Vergilər Nazirliyində, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyində, Azercell Telekom və B.EST Solutions şirkətlərində görüşlər keçirib.\nXeberler.az-ın məlumatına görə, görüşlər zamanı əsas diqqət “Asan İmza” mobil gücləndirilmiş elektron imza xidməti ilə bağlı olan mövzulara yönəlib.\nXüsusilə Azərbaycanın mobil identitet ekosisteminin arxitekturası, dövlət və özəl sektorlarının əməkdaşlığı əsasında fəaliyyət göstərən sistemin komponentlərinin qarşılıqlı əlaqəsi, mobil elektron imza vasitəsilə mümkün olan innovativ elektron xidmətlər və digər mövzular müzakirə predmeti olub.\nQeyd edək ki, sözügedən səfər iki ölkə arasında rəqəmsal identitet və etimad xidmətlər sahəsində mövcud olan əməkdaşlığın davamıdır.\nB.EST Solutions şirkətinin və Vergilər Nazirliyinin Asan Sertifikat Xidmətləri Mərkəzinin texniki dəstəyi ilə bu yaxınlarda Ukraynada “Asan İmza” texnologiyasının analoqu olan xidmət pilot rejimində işə salınıb.\nBu əməkdaşlığın nəticəsi olaraq hazırda Ukraynada Azərbaycanın “Asan İmza” mobil rəqəmsal imza texnologiyası əsasında bu ölkənin milli mobil imza sertifikatının verilməsi mümkündür.


Türkiyə Azərbaycana qarşı bütün haqsızlıqların önündə dayanacaq - XALQQAZETI.COM\nTürkiyə Azərbaycana qarşı bütün haqsızlıqların önündə dayanacaq\nBu gün Türk dünyası olaraq möhtəşəm günlər yaşayırıq. Türkiyədə də həmçinin can Azərbaycanın Milli Ordusunun yazdığı tarixə içdən, ürəkdən sevinir, bayram edirlər. Bu gün Ali Baş Komandan İlham Əliyev öz ordusuna uğurla rəhbərlik edir. Bu qürurverici günləri bizə yaşatdığına görə istər Ali Baş Komandan İlham Əliyevi, istərsə də qardaş Azərbaycan türklərini səmimi qəlbdən alqışlayıram.\nBu fikirləri Türkiyə Cümhuriyyətinin Azərbaycan və Moldovadakı sabiq səfiri, dövlətimizin yüksək mükafatına – “Dostluq” ordeninə layiq görülmüş Hulusi Kılıc bildirib.\nO qeyd edib ki, uzun illərdir Ermənistanın hərbi təcavüzü ilə üzləşən qardaş Azərbaycanın tarixi və ayrılmaz tərkib hissəsi olan Qarabağ nəhayət ki, həqiqi sahibinin qayıdışını görməkdədir. Bu hadisələr vətən uğrunda böyük mübarizədir, buna təkcə müharibə demək doğru deyil. Bu, işğal altındakı torpaqların qaytarılması zərurətindən yaranan hərbi əməliyyatlardır. Azərbaycanımızın beynəlxalq tanınmış sərhədləri daxilində reallaşan bir mübarizəsidir. Türkiyə 1920-ci illərdə Qurtuluş Savaşında bu anı yaşadı, bu gün isə Azərbaycanımız bunu yaşamaqdadır. Bu günə qədər Dağlıq Qarabağ münaqişəsinə danışıqlar yolu ilə çarə tapmaq istəyən tərəflərin əslində bunu heç istəmədikləri, illərlə Azərbaycanı aldatdıqları açıq-aydın ortadadır. Artıq bu işin masada gerçəkləşməyəcəyi bəllidir. Azərbaycanımızın bundan artıq gözləməyə nə səbri, nə də zamanı var. Bu mübarizə beynəlxalq hüququn prinsipləri çərçivəsində aparılır.\nSabiq səfir deyib ki, həmişə olduğu kimi, Türkiyə xalqı öz qardaşının yanındadır. Üstəlik həm də haqlı qardaşının yanındadır. Çünki Azərbaycanın bu mübarizədə haqq işi apardığı heç kəsə, hətta ermənilərə də sirr deyil. Bu iki qardaş türk toplumunun ümumu sayı 100 milyondan çoxdur. Bu çox ciddi rəqəmdir. Bu iki dövlətə qarşı qalxmağa çalışanlar bunu nəzərdən qaçırmamalıdırlar. Azərbaycan xalqının ümummilli lideri Heydər Əliyev əbəs yerə bu qardaşlıq düsturunu bir millət, iki dövlət adlandırmamışdır.\nTürkiyə 1993-cü ildən Ermənistanla sərhədini bağlamışdır. BMT-nin verdiyi qətnamələrdə həmin torpaqların Azərbaycana aid olduğu birmənalı şəkildə deyilir. Bu işdə Azərbaycanın haqq işinin əsas hüquqi əsaslarından biri də məhz həmin qətnamələrdir. Ermənistan illərdir ki, bu qətnamələrə əməl etmirdi, BMT kimi nəhəng təşkilatın qərarlarına hörmətsizlik edir. Lakin zaman gəldi və Azərbaycanın BMT-Təhlükəsizlik Şurasının gördüyü işi özü görməyə başladı. Yeni bir masa qurulmalıdır və bu masada Türkiyənin olması mütləqdir. Çünki Türkiyə masada olarsa, Azərbaycana qarşı bütün haqsızlıqların önündə dayanacaq.\n1 Noyabr 2020 01:18 - SİYASƏT


Naxçıvan şəhərində Novruz bayramı yarmarkası açılıb - İki sahil\n29 mart 2020 00:37 Bütün xəbərlər Haqqımızda Əlaqə\nNaxçıvan şəhərində Novruz bayramı yarmarkası açılıb\nNaxçıvan şəhəri Xətai küçəsindəki Mərkəzi bazarda Novruz bayramı ilə əlaqədar kənd təsərrüfatı məhsullarının yarmarkası təşkil olunub.\nAZƏRTAC-ın Naxçıvan bürosu xəbər verir ki, bayram yarmarkasında muxtar respublikanın müxtəlif bölgələrində yetişdirilən meyvə və tərəvəzlər, heyvandarlıq məhsulları ilə yanaşı, sənaye və ailə təsərrüfatı məhsulları da çıxarılıb.\nQeyd edək ki, yarmarkada müxtəlif növ şirniyyatlar, quş və balıq ətinin də satışı təşkil olunub. Məhsullar sanitar-gigiyenik müayinələrdən keçirilir, ət və ət məhsulları isə baytarlıq müayinəsindən sonra satışa çıxarılır. Yarmarkaya çıxarılan məhsullar bazar qiymətlərindən daha sərfəli qiymətlərlə alıcılara təklif olunur. Yarmarka martın 20-dək davam edəcək.


Azərbaycanda qadın batalyonları yaradıla bilərmi? | SUMQAYITXEBER.COM\nSUMQAYITXEBER.COM > ÖLKƏ > Azərbaycanda qadın batalyonları yaradıla bilərmi?\nAzərbaycanda qadın batalyonları yaradıla bilərmi?\nMüəllif: sumqayitxeber.com • Tarix: 29 Mart 2016 • Baxış sayı: 105 dəfə • Şərh yoxdur\nTweetUkraynada Donbas separatçıları və Krımın azadlığı uğrunda mübarizə məqədi ilə qadınlardan ibarət batalonların yaradılmasına start verilib. Qısa müddət ərzində xeyli sayda ukraynalı qadının bu batalyonlarda xidmət etmək üçün müraciət etdiyi bildirilir.\nMarqlıdır, Qarabağ probleminin hələ də öz həllini tapmadığı Azərbaycanda da qadın batalyonlarının yaradılması mümkündürmü? Belə bir addım ümumilikdə cəmiyyətdə döyüş və vətənpərvərlik əhval-ruhiyyəsinin yaranmasına təkan verə bilərmi?\nMəsələ ilə bağlı Moderator.az-a açıqlama verən ”Trend” İnformasiya Agentliyinin baş direktorunun müavini, politoloq, təhlükəsizlik məsələləri üzrə ekspert Arzu Nağıyev Azərbaycanda qadın batalyonlarının yaradılmasının bu gün üçün aktuallıq kəsb etmədiyini bildirsə də, dünyanın bir çox dövlətlərində qadınlardan hərbin müxtəlif sahələrində istifadə edildiyinə diqqət çəkdi:\n“Dünyanın bəzi dövlətlərində belə bir praktika var. Məsələn, İsrail ordusu dünyada ən döyüşkən ordulardan biridir. İsraildə həddi-buluğa çatmış hər bir qadın iki il müddətində hərbi xidmətə cəlb olunur. Bundan başqa, bu yaxınlarda Türkiyə tərəfi bəyan etdi ki, könüllülük prinsipi əsasında qadın batalyonları yaratmaq fikirləri var. Yəqin ki, yaxın gələcəkdə bu istiqamətdə müvafiq addımlar atılacaq. Ukraynada da qadın batalyonlarının yaradılması istiqamətində iş aparılır. Burada əsas məsələ işin könüllülk və ya məcburilik prinsipi əsasında aparılması ilə bağlıdır. Azərbaycanda məcburi hərbi xidmət yalnız kişilərə şamil edilir. Qadınlardan ibarət batalyonların yaradılması məsələsi isə hələ ki, aktual deyil. Lakin dünyada qadınlardan hərbin müxtəlif istiqamətləri – xüsusilə də snayper hazırlığı məsələsində istifadə edildiyi də bir həqiqətdir. Azərbacanda həm milli mentalitet, həm adət-ənənələr baxımından qadınlarla kişilərin eyni batalyonlarda xidmət etməsi məqsədəuyğun hesab edilmir. Yəqin ki, müəyyən zamandan sonra bunun da tətbiqi reallaşa bilər. Əgər bunlar dünya hərbi praktikasında tətbiq olunursa, yəqin ki, Azərbaycan praktikasında da tətbiq edilə bilər. Bu, vətənpərvərlik ruhunun da müəyyən qədər yüksəlməsinə səbəb ola bilər.\nBu batalyonlardan harda, necə, hansı şəraitdə istifadə edilməsi də mühüm əhəmiyyət kəsb edən bir məsələdir. Dünya müharibəsindən tutmuş bir çox müharibələrdə qadınların hərbi bacarığından istifadə edilib və bundan sonra da istifadə ediləcək”.


Ana səhifə » Xəbər lenti\t» Prezident İlham Əliyevin mətbuat konfransı Azərbaycan reallıqlarının dünyaya çatdırılması baxımından mühüm önəm kəsb edir\nÇingiz Qənizadə qeyd edib ki, mətbuat konfransının Xocalı soyqırımının 29-cu ildönümündə keçirilməsi xüsusi önəm kəsb edirdi. Dövlətimizin başçısı xarici KİV-lərin diqqətini növbəti dəfə Ermənistanın Azərbaycana qarşı soyqırımı siyasətinə yönəltdi, Xocalı ilə bağlı gerçəklikləri bir daha bütün dünyaya bəyan etdi. Dövlətimizin başçısı sualları yüksək diplomatik məharət, natiqlik nümayiş etdirərək, səlis, təfərrüatlı, dəqiqliklə, məntiqlə, tam əsaslandırılmış şəkildə, özü də müxtəlif dillərdə cavablandırdı. Prezidentin bu peşəkar xüsusiyyətləri xarici media nümayəndələrində, sözün həqiqi mənasında, heyrət doğururdu. Böyük Britaniyadan olan müstəqil jurnalist Aynur Tattersalın “Cənab Prezident, bizi bura dəvət etdiyinizə görə Sizə təşəkkür edirik. Düşünürəm ki, mətbuat konfransının uzunluğuna görə Siz artıq dünya rekorduna imza atmısınız. Mən 25 ildir jurnalistika ilə məşğul oluram, ancaq hər hansı bir Prezidentin 4 dildə bu cür mətbuat konfransı aparmasının şahidi olmamışdım” sözləri bunun əyani göstəricisi oldu.\nMətbuat konfransında dövlətimizin başçısına ünvanlanan suallar onu göstərdi ki, bir çox qlobal məsələlərlə bağlı Azərbaycanın sözünə qulaq asmaq, ölkəmizin proseslərə münasibətini öyrənmək istəyən auditoriyanın coğrafiyası genişlənib. Bu, onunla əlaqədardır ki, artıq regionda yeni reallıq yaranıb. Bu gün dünya mediasının da əsas diqqəti bu reallığa yönəlib. Hazırda dünyanın aparıcı media qurumları regionda baş verən hadisələrin şərhini məhz Azərbaycan Prezidentindən almağa çalışır, real vəziyyətə dair informasiyanı ölkəmizdən əldə edir. Çünki bütün dünya şahidi oldu ki, Azərbaycan məhz öz gücü, iradəsi hesabına erməni işğalına son qoydu, torpaqlarını qaytardı, öz ərazi bütövlüyünü bərpa etdi. Əlbəttə ki, bu, Prezident, Müzəffər Ali Baş Komandan İlham Əliyevin möhkəm iradəsi, qətiyyəti, müdrikliyi sayəsində baş verdi. Bütün bunlar beynəlxalq miqyasda Azərbaycana, onun Prezidentinə olan hörməti daha da artırdı.\nHüquq müdafiəçisi vurğulayıb ki, Azərbaycan Prezidentinin bu mətbuat konfransı ölkəmizin beynəlxalq informasiya məkanındakı mühüm qələbəsidir. Mətbuat konfransında dünyanın çoxsaylı nüfuzlu media qurumlarının təmsil olunması, Prezidentə ünvanlanan suallar 44 günlük Vətən müharibəsindən sonra Azərbaycana getdikcə artan maraqdan xəbər verirdi. Məlum olduğu kimi, İkinci Qarabağ müharibəsindən sonra ölkəmizə gələn, xüsusilə işğaldan azad edilmiş ərazilərdə vəziyyəti işıqlandıran xarici jurnalistlərin sayı daha da artıb. Cənab Prezidentin də qeyd etdiyi kimi, dünya mətbuatının ölkəmizə münasibəti artıq dəyişir. Əvvəllər Azərbaycan həqiqətləri ilə bağlı susqunluq nümayiş etdirən xarici media indi mövcud reallığı öz gözləri ilə görür və qiymət verir. Əlbəttə ki, bu, müharibədə Azərbaycanın qazandığı tarixi Zəfərlə yanaşı, dövlətimizin başçısının 44 gün ərzində xarici KİV-lərə 30-dan artıq müsahibə verməsinin nəticəsidir. Həmin müsahibələrdə dövlətimizin başçısı Ermənistanın işğalçılıq siyasətinin əsl təcavüzkar mahiyyətini ifşa etdi ki, bu da informasiya müharibəsində ermənilərə ən böyük zərbə oldu, Azərbaycana qarşı qərəzli fikirlər müsbətə doğru dəyişməyə başladı. Azərbaycan Prezidentinin ötən illər ərzində həyata keçirdiyi uğurlu siyasət bütün cəbhələrdə vəziyyəti ölkəmizin xeyrinə dəyişib.\nOnu da xüsusi vurğulamaq lazımdır ki, bu mətbuat konfransı ilə Azərbaycana Prezidenti növbəti dəfə bir ilkə imza atdı. Bu, dövlətimizin başçısının yerli və xarici media nümayəndələri ilə dörd saatdan artıq davam edən ilk görüşü idi. Cənab Prezident bu məsələyə toxunaraq dedi: “Mən bilirəm, hərdən yerli jurnalistlər də bir növ gileylənirdilər ki, niyə Prezident Əliyev mətbuat konfransları təşkil etmir, müsahibələr vermir. Mən hesab edirəm ki, hər bir işin öz vaxtı var. Sənin vermək istədiyin bir mesaj varmı və səni dinləyəcək bir auditoriya varmı? Müharibə vaxtı 44 gün ərzində mən 30-dan artıq müsahibə verdim, çünki buna ehtiyac var idi. Mən dünyaya mesajımızı çatdırmaq istəyirdim, mən həqiqəti və mövqeyimizi dünyaya çatdırmaq istəyirdim. Hər gün mən bəyanatlar verirdim, Azərbaycan xalqına müraciətlər edirdim. Çünki buna ehtiyac var idi, xalqımızın buna ehtiyacı var idi, ordumuzun buna ehtiyacı var idi. Bilirəm ki, mənim həmin o müraciətlərim və mesajlarımın ümumi qələbəmizdə böyük rolu olmuşdur”. Bəli, dövlətimizin başçısı mətbuat konfransında bir çox önəmli mesajlar verdi və onun hər fikrini maraqla dinləyən geniş bir auditoriya var idi. Hər kəs Prezident İlham Əliyevin nə qədər uzaqgörən, müdrik bir siyasi xadim olduğunu bir daha gördü.\nMətbuat konfransı işğaldan azad edilmiş ərazilərimizdə ermənilərin törətdikləri vəhşiliklərin xarici media vasitəsilə dünya ictimaiyyətinə çatdırılması baxımından da böyük önəmə malikdir. Dövlətimizin başçısı Azərbaycanın azad edilmiş torpaqlarında ermənilərin törətdikləri dağıntılar barədə ətraflı məlumat verdi, erməni vandalizminin iç üzünü bir daha açdı. Bundan başqa, Prezident azad edilmiş ərazilərdə görülən bərpa-quruculuq işləri barədə də ətraflı məlumat verdi.


ABŞ-da yaşayan Nərgiz: "Uğurlu və uğursuz insan..." - Sosium.Az\nABŞ-da yaşayan Nərgiz: “Uğurlu və uğursuz insan…”\nDeyilənlərə görə, insanlar iki kateqoriyaya bölünürlər- uğurlu və uğursuzlar. Uğursuz insanların həyatında çətinliklər, iztirablar nə qədər çox olursa, uğurlu insanların həyatı bir o qədər rahat, rəngarəng, maraqlı keçir. Bundan əlavə xalq arasında nisbi də olsa bədbəxt və ya xoşbəxt insan anlamı da var. Şair yaxşı deyib: “Göydən yerə leysan əvəzi dürr də yağsa, Bədbəxt olanın başına bir danəsi düşməz”. Xoşbəxtlik isə milyonlarla adamın arasından sahibini axtarıb tapır…\nBəli, bu dəfəki söhbətimin qəhrəmanı Nərgiz Rzayeva- Bald uğurlu, xoşbəxt insanlardandır. 1981-ci ildə Moskvada ziyalı ailəsində dünyaya gəlib. 9 yaşı olanda Bakıya köçüblər. 1998-ci ildə orta təhsilini 43 nömrəli məktəbdə başa vurub. 1999-2004-cü illərdə BDU-nun biologiya fakültəsinin əvvəlcə əyani, son iki ilini isə qiyabi şöbəsində təhsil alıb. 2003-cü ildən ABŞ-ın Nyu Cersi ştatında yaşayır…\n…Ömür-gün yoldaşı Robert Baldla 2001-ci ildə ABŞ-da müvəqqəti yaşayan bacısıgildə qonaq olarkən tanış olublar. 2002-ci ildə isə ailə həyatı qurublar. Robert sahil mikrosistemləri mühəndisləri şirkətində menecer işləyir. İki övladı var. Qızı Sofiya 12, oğlu Kamran 6 yaşındadırlar…\nNərgiz xanım Nyu Cersiyə gələndən sonra 2003-2005-ci illərdə “Cooper Rehab and sports therapy” şirkətində “medical billing specialist” vəzifəsində işləyib. 2005-2007-ci illərdə əvvəlcə “PBS “ şirkətində, ardınca “Shore orthopedic group”da çalışıb. 2007-2009-cu illərdə analıq məzuniyyətində olub. Eyni zamanda, müəyyən kurslar götürərək daşınmaz əmlak üzrə mütəxəsis ixtisasına yiyələnib.\n2009-2011-ci illərdə “Caldwell Bnker Realty” şirkətində həmin ixtisas üzrə fəaliyyət göstərib. 2011-ci ildə köhnə ixtisasına dönərək, iki il “The Plastic Surgery Center”də “medical billing specialist” vəzifəsində işləyib. 2013-cü ildən rəfiqələrindən biri ilə “Capital Medical Billing Solutions” şirkətini təsis edərək, həmin müəssisəyə rəhbərlik edir…\nDeyir ki, “çox istərdim, azərbaycanlı gənclər mükəmməl təhsil alsınlar. Çətinliklərdən qorxmasınlar. İnadla məqsədə doğru irəliləsinlər. Xanımlarımız azad və maneəsiz bizneslə məşğul ola bilsinlər. Ölkədə qadın biznesmenlərin sayı artsın”…\nBöyük tennis oynamağı, övladları ilə daha çox vaxt keçirməyi xoşlayır. Azərbaycan rəqs havalarını dinləməkdən zövq alır. Qətiyyətli, işgüzar, iradəli xanımdır. Həyatın insana bir dəfə verildiyini dərindən anlayır, onu necə yaşamağı yaxşı bilir. Necə deyərlər, taleyinə yazılan xoşbəxtliyin şirinliyindən dadaraq, daha gözəl günlərə doğru addımlayır…\nBakıda 6 tələbə qız zəhərləndi – vəziyyətləri ağırdı\nYakutiyada temperatur mənfi 52 dərəcə oldu


MATC.AZ: Rəşad Sadıqov qrupu dəyərləndirdi\nRəşad Sadıqov qrupu dəyərləndirdi\n30 Avqust 2019, 16:21\n"Klublara ayrı-ayrı baxsaq, məlumdu ki, "Sevilya" bu turnirin favoritlərindən biridi və 5 dəfə Avropa Liqasının qalibi olub. APOEL-lə bu mövsüm qarşılaşdıq, aramızda gərgin mübarizə şəraitində iki oyun keçdi və onlar növbəti mərhələyə yüksəldi".\n"Ümumi götürsək, maraqlı qrupa düşdük". Matc.az saytının məlumatına görə, bunu "Qarabağ"ın kapitanı Rəşad Sadıqov deyib.\nVeteran müdafiəçi klubun rəsmi saytına açıqlamasında Avropa Liqasının qrup mərhələsinin püşkatmasını dəyərləndirib.\nMüdafiəçi "Sevilya"nın aşkar favorit olduğunu söyləyib: "Klublara ayrı-ayrı baxsaq, məlumdu ki, "Sevilya" bu turnirin favoritlərindən biridi və 5 dəfə Avropa Liqasının qalibi olub. APOEL-lə bu mövsüm qarşılaşdıq, aramızda gərgin mübarizə şəraitində iki oyun keçdi və onlar növbəti mərhələyə yüksəldi. "Düdelanj"la isə 3 il qabaq oynamışdıq, ilk oyunda qalib gəlmişdik, cavab matçında isə son dəqiqələrə qədər məğlub olurduq və sonda bərabərlik qolunu vurmuşduq. Əlimizdən gələni edəcəyik ki, qrupun sonunda nəticələr bizim üçün yaxşı olsun".\nQeyd edək ki, "Qarabağ" A qrupunda "Sevilya" (İspaniya), APOEL (Kipr) və "Düdelanj"la (Lüksemburq) mübarizə aparacaq.


Migel Angel Hildman: Azərbaycanın multikulturalizm təcrübəsini digər dövlətlər də öyrənməlidir - AZƏRTAC – Azərbaycan Dövlət İnformasiya Agentliyi\nGənclərə önəm verilməsi çox vacibdir. Azərbaycanın gənc istedadlarını tanıdıq. Onların perfomansını alqışlayıram, gözəl konsert oldu. Azərbaycanın Dövlət himninin möhtəşəm ifasını çox sevdim.\nBu fikri Parisdə UNESKO-nun baş qərargahında Bakı Dövlət Universitetinin 100 illik yubiley tədbirinə qoşulmuş Argentinanın UNESKO yanında daimi nümayəndəliyinin rəhbəri Migel Angel Hildman AZƏRTAC-a müsahibəsində söyləyib. Bildirib ki, Bakı Dövlət Universiteti haqqında nümayiş olunan film bu təhsil ocağının tarixi və nailiyyətlərinə dair ətraflı məlumatı əhatə edir.\n“İyirmi ildir UNESKO-da çalışıram. Bu tədbir çox möhtəşəm oldu. Etiraf edim ki, biz tədbirin yüksək səviyyədə təşkilini gözləyirdik. Çünki UNESKO yanında daimi nümayəndəliyinizin yüksək təşkilatçılığının şahidiyik.\nAzərbaycanın UNESKO yanında daimi nümayəndəliyinə, onun rəhbəri Anar Kərimova təşəkkür edirik. Nümayəndəliyinizin mədəniyyətinizi bölüşməsini yüksək qiymətləndiririk”, - deyə M.A.Hildman bildirib.\nMüsahibimiz qeyd edib ki, Azərbaycan multikultural ölkədir, onun bu sahədə təcrübəsini digər dövlətlər də öyrənməlidir. Belə mədəniyyət tədbirləri ölkələrə bir-birinin tarixi, mədəniyyəti ilə yaxından tanış olmaq imkanı yaradır. Beynəlxalq təşkilatlar nəzdində tarix, mədəniyyət haqqında məlumatların paylaşılması çox vacib amildir. Təşkilatda Azərbaycanın təcrübəsindən digər ölkələr də bəhrələnir.\nAZERTAG.AZ :Migel Angel Hildman: Azərbaycanın multikulturalizm təcrübəsini digər dövlətlər də öyrənməlidir


SHXÇDX: Oktyabr çağırışına hazırlıq işləri yekunlaşır - Azeridefence | Azeridefence\nPrezident İlham Əliyevin bu il avqustun 28-də imzaladığı “Azərbaycan Respublikası vətəndaşlarının 2019-cu il oktyabrın 1-dən 30-dək müddətli həqiqi hərbi xidmətə çağırılması və müddətli həqiqi hərbi xidmət hərbi qulluqçularının ehtiyata buraxılması haqqında” Sərəncama uyğun olaraq çağırışa hazırlıq işləri yekunlaşır.\nBu barədə “AzeriDefence”yə SHXÇDX-nin mətbuat mərkəzindən məlumat verilib.\nMəlumatda bildirilib ki, Səfərbərlik və Hərbi Xidmətə Çağırış üzrə Dövlət Xidmətinin (SHXÇDX) yerli idarə, şöbə və bölmələrində çağırışçıların öyrənilməsi işləri aparılır. Çağırışa cəlb olunan gənclər hərbi həkim komissiyalarında ixtisaslı mütəxəssislər tərəfindən müvafiq təlimata əsasən yoxlanılır, səhhəti ilə bağlı əlavə müayinəyə ehtiyacı olanların ixtisaslaşmış dövlət tibb müəssisələrində müayinəsinin təşkili təmin olunur.\nBildirilib ki, müddətli həqiqi hərbi xidmətə yola düşəcək çağırışçılar müstəqil Azərbaycanın Silahlı Qüvvələrində xidmətə hazırlıq prosesində böyük həvəslə iştirak edirlər.\nVətəndaşların hərbi hissələrə təyin olunmaları haqqında növbəti məlumat isə 20-25 oktyabr tarixindən etibarən Xidmətin rəsmi saytında yerləşdiriləcəkdir.


Səhmlərin 40%-dən artıq hissəsinin ölkədən kənarda yerləşdirilməsinə qadağa qoyulub – QAYDALAR\n12 Fevral 2016 - 17:48\nSəhmlərin 40%-dən artıq hissəsinin ölkədən kənarda yerləşdirilməsinə qadağa qoyulub –QAYDALAR\nQiymətli Kağızlar üzrə Dövlət Komitəsi “İnvestisiya qiymətli kağızlarının Azərbaycan Respublikası ərazisindən kənarda buraxılışı və yerləşdirilməsi Qaydası”nı təsdiq edib.\nApa.az-ın məlumatına görə, bununla əlaqədar Qiymətli Kağızlar üzrə Dövlət Komitəsi 2012-ci il 6 mart tarixli qərarı ilə təsdiqlənən “Azərbaycan Respublikasının emitentlərinin qiymətli kağızlarının Azərbaycan Respublikası ərazisindən kənarda yerləşdirilməsi haqqında Qaydalar”ı ləğv edib.\n– investisiya qiymətli kağızlarının qeydiyyata alınması üçün ərizə;\n– investisiya qiymətli kağızlarının buraxılışı haqqında qərar;\n– emitentin hüquqi şəxs kimi dövlət qeydiyyatına alınması haqqında şəhadətnamənin və nizamnaməsinin notariat qaydasında və ya “İnzibati icraat haqqında”” qanunda müəyyən edilmiş qaydada təsdiq edilmiş surətləri;\n– investisiya qiymətli kağızlarının emissiya prospekti (investisiya qiymətli kağızlarının emissiyası emissiya prospekti ilə müşayiət olunarsa);\n– emitent dövlət büdcəsindən maliyyə yardımı və ya investisiya yönümlü təxsisat alan, habelə, dövlət zəmanəti ilə alınmış borc da daxil olmaqla, dövlət büdcəsi qarşısında öhdəliyi olduqda xarici borclanmağa Maliyyə Nazirliyinin razılığı.


L.di Montedzemolo: “Əvvəl-axır Fettel Ferrari-də olacaq” – Formula1 Azərbaycanda\nL.di Montedzemolo: “Əvvəl-axır Fettel Ferrari-də olacaq”\n02 Yanvar, 15:33\nFerrari-nin sürücülər üçün xüsusi cəzbetmə qüvvəsi olmasını söyləmək artıqdır. Rəqiblər sürətli maşın hazırlaya bilərlər, yarışlarda qələbə qazana bilərlər, amma əfsanəvi […]\nFerrari-nin sürücülər üçün xüsusi cəzbetmə qüvvəsi olmasını söyləmək artıqdır. Rəqiblər sürətli maşın hazırlaya bilərlər, yarışlarda qələbə qazana bilərlər, amma əfsanəvi markanaın maşınları sürücüləri maqnit kimi cəzb edir. İstənilən Formula1 sürücüsü al-qırmızı kombinezon geyinməyi uşaqlıq arzusu kimi gözləyir.\nFerrari-nin prezidenti Luka di Montedzemolo əmindir ki, günlərin bir günü builki dünya çempionu Sebastyan Fettel də qırmızı maşının sükanı arxasında oturacaq. Skuderiyanın Milad bayramı tədbirində çıxış edərkən Montedzemolo deyib ki, “Sebastyan sürətlidir, gəncdir və ağıllıdır, ona görə də o əvvəl-axır Ferrari-nin sükanı arxasına oturacaq.”\nMaraqlıdır ki, 2012-ci ildə Red Bull-la müqaviləsi başa çatacaq (deyilənlərə görə, komandanın müqaviləni 2017-ci ilədək uzatmaq hüququ da var) alman sürücü də gələcəkdə Skuderiyaya keçməsini istisna etmir: “Əgər tarixə baxsanız, Ferrari həmişə sürətli maşın qura bilib. Ona görə də nə vaxtsa bu komandaya keçə bilərəm.”\nLakin əgər Sebi Maranelloda gözləməyə hazırdılarsa, mühəndis ştabını Ferrari artıq indidən gücləndirməyə başlayıblar. Kölndə nəşr olunan Express qəzetinin bildirdiyinə görə, Montedzemolo Red Bull-un qələbələrinin əsas səbəbkarı Ədrian Nyuiyə təkliflər planı təqdim edib. Amma mühəndisə, deyəsən, Ferrari-nin cəzbetməsi təsir etməyib – britaniyalı mütəxəssis təklifə imtina edib…


"Vaşinqton Tayms" qəzetində Azərbaycan haqqında məqalə dərc olunub\nİyunun 21-i öz köşəsində Prezident Obamanın Berlindəki çıxışını təhlil edən Corc Uill onu reallıqdan qətiyyən xəbəri olmayan birisi kimi təqdim etdi. Nümayəndələr Palatasının Xarici İşlər Komitəsindəki 30 illik təcrübəmə əsaslanıb cənab Uillə razılaşaraq söyləyə bilərəm ki, president xüsusilə xarici əlaqələr məsələsində reallıqdan həqiqətən çox uzaqdır.\nZaman-zaman bu administrasiya Misir, Liviya, Şimali Koreya (get-gedə daha xaotikləşən və hərbiləşən) və İrandakı hadisələrin yaranmasına səbəb olmuş və indiki ürəkağrıdan mənzərənin təşəbbüskarına çevrilmişdir. Hal-hazırda isə Suriyadakı mümkün fəlakət administrasiyanın işini büdrədir. Onların Qafqaz, xüsusilə də Azərbaycanla açıq-aşkar əlaqələrinin kəsilməsi Amerika maraqları üçün həyati əhəmiyyət kəsb edən regionun destabilizasiyası təhlükəsi yaradır.\nBilavasitə Rusiya və İranla sərhədləşən yeganə ölkə olan Azərbaycan Moskvanın neo-imperialist ambisiyaları və İranın teokratik təbliğatı arasında sıxışdırılır. Həsən Ruhaninin prezident kürsüsünə əyləşməsinə baxmayaraq Tehrandakı fundamental rejimin səciyyəsi dəyişməyib. Xoşbəxtlikdən, indiyə qədər Azərbaycan təzyiqlərə sinə gərib və Qərbə üz tutub. Faktiki olaraq, Azərbaycan Birləşmiş Ştatlar üçün hərtərəfli sınanmış və dəyərli tərəfdaşdır. Terrorla mübarizə və kütləvi qırğın silahlarının yayılmaması, Əfqanıstanda sabitləşdirici qüvvə kimi göstərdiyi xidmətlər - Azərbaycan Amerikanın ən yaxşı dostlarındandır.\nÇox az sayda Müsəlman ölkəsi İsraillə Azərbaycan kimi yaxın və dostluq münasibətlər qurduğu ilə öyünə bilər. Məsələn, keçən il Azərbaycanın İsraillə ikitərəfli ticarət əlaqələrinin həcmi 4 milyarda çatıb ki, bu da ABŞ- la Azərbaycanın ikitərəfli ticarət həcmindən 2 dəfə çoxdur. Bununla yanaşı, İsrail neftinin 40%-i Azərbaycandan idxal olunur. Bu yaxınlarda Azərbaycanın Xarici İşlər Naziri Elmar Məmmədyarovun İsrailə səfəri prezidenti Şimon Peres tərəfindən " tarixi səfər" kimi qeyd olunub. Elmar Məmmədyarov həmçinin Amerika Yəhudi Komitəsinin İllik Qlobal Forumunun Vaşinqtonda keçirilmiş açılış sessiyasında çıxış edən yeganə Müsəlman xarici işlər naziri olub. .\nAzərbaycan həm də qlobal enerji-təhlükəsizliyi zəncirinin mühüm bağlarındandır. 1.099 millik Bakı-Tbilisi-Ceyhan neft kəməri dünya bazarına hər gün 1 milyon barrel neft ixrac edir. Tezliklə 60 milyarddan 120 milyard kub metrə qədər Xəzər və Mərkəzi Asiya təbii qazının Cənub Qaz dəhlizi layihəsi vasitəsilə Avropaya ötürüləcəyi proqnozlaşdırılır ki, bu da Moskvanın Avropanın enerji təminatındakı polad mövqeyini zəiflədir. 2013-cü ildə Bakıda, Xəzər Neft və Qaz sərgisində çıxış edən ABŞ-ın Azərbaycandakı səfirinin də qeyd etdiyi kimi, Azərbaycan "dünyanın enerji təhlükəsizliyinə mühüm töhfələr verir".\nMən bir çox dünya ölkələrinə səyahət etmişəm və bilirəm ki, Azərbaycan nöqsansız deyil. Azərbaycan hökuməti insan hüquqlarına dair yazı və hesabatlarda dəfələrlə tənqid edilmişdir. Lakin Azərbaycanın digər sabiq Sovet respublikaları kimi demokratiya sahəsində çox az və cüzi təcrübəyə malik olmasını nəzərə alaraq qeyd etmək lazımdır ki, bu ölkə barəsində mövcud insan hüquqlarına dair yazı və hesabatlar digər keçmiş sovet ölkələri ilə müqayisədə daha yaxşıdır. Əslində Azərbaycanın dini tolerantlığı, dözümü və qadın hüquqlarının müdafiə edilməsi təqdirəlayiqdir və qiymətləndirilməlidir. Dövlət Katibi Con F. Kerrinin bəyanatına əsasən, həqiqətən də Azərbaycan "müxtəlif dinlərin, müxtəlif təriqət və məzhəblərin bir yerdə dinc şəkildə mövcudluğunun mümkün olduğu ölkədir". Bakı demokratik proses və prosedurlar üzərində fəaliyyətin davam etdirilməsinə ehtiyac olduğunu dərk edir, lakin bu sahədə müəyyən irəliləyiş vardır. Əgər Obama administrasiyası Azərbaycan ilə münasibətdə insan hüquqlarına önəm verirsə, Bəs nə üçün o zaman Myanmarda mövcud rejimi - genosiddə günahlandırılan rejimi, usaqları əsgər kimi istifadə edən, zorakılığın daimi hal aldığı rejimi, uşaq əməyini istifadə edən, insan alveri ilə məşğul olan rejimi və ümumi siyasətdə zorakılıq və boyunduruğa əsaslanan rejimi dəstəkləyir, dostluq və yardım əlini uzadır?\nMən ABŞ Konqresində Cənab Kerri ilə birlikdə xidmət göstərmişəm. Biz siyasi spektrin bir-birinə əks və zidd olan tərəflərdə olduğumuz müddətdə və çox nadir hallarda onunla razılaşdığım aspektlərdə belə onun xarici siyasət haqqında biliyinə, fikirlərinə və fəhminə hörmətlə yanaşıram. O, Azərbaycanın ABŞ strateji partnyoru kimi xüsusi və fövqəladə rolunu və əhəmiyyətini aydın dərk edir - burada əlbəttə Azərbaycanın Avropa Şurası və İslam Əməkdaşlığı Təşkilatı kimi beynəlxalq arenalarda əsrlərdən bəri dinc yaşamaq ənənəsi mühüm rol oynayır. Mən ürəkdən ümid edirəm ki, Cənab Kerri "Ağ Ev"-ə toplaşan nüfuzlu elm adamlarını - dünyanı özlərinin görmək istədikləri kimi görmək arzusunda olan və dünyanı həqiqi və real olaraq görməyən professorları inandıra biləcək - çünki bu olduqca önəmlidir və ABŞ Azərbaycanda fəaliyyətini gücləndirməklə Qafqazda olan nüfuzunun və təsir dairəsinin dəyişməsinə nail ola bilər. Məntiqi və tədbirli yol isə Dağlıq Qarabağ münaqişəsini çözmək üçün yüksək səviyyəli vasitəçiləri - danışıqlarda iştirak edəcək şəxsləri təyin etməkdir və Azərbaycan -Ermənistan münasibətlərinin tənzimlənməsidir. Münaqişənin sona çatması həm Azərbaycan və həm də Ermənistan üçün əlverişli olar. Rusiya və İranın regionda möhkəmlək üçün istifadə etdiyi alətlərin aradan qaldırılmasına şərait yaradar.\nDünyada, xüsusi ilə Müsəlman dünyasında Azərbaycan kimi çox az yer tapılar ki, Amerikanlar tərəfindən səmiyyətlə qarşılansın. Əgər biz bu möhkəm dostluğu qırsaq, ona imkan verməsək biz onları itirəcəyik və bunun nəticələri isə Amerika üçün fəlakətli olacaq.


Fərəc Quliyevin gürcüstanlı soydaşlarımızın problemləri və soydaşlıq siyasəti barədə çıxışı (audio) » davam.az - BÜTÖV AZƏRBAYCAN ADINA!\nFərəc Quliyevin gürcüstanlı soydaşlarımızın problemləri və soydaşlıq siyasəti barədə çıxışı (audio)\n05.03.2019 [10:35] - Xəbərlər, Borçalı, Özəl xəbər, Fərəc Quliyev\nFərəc Quliyev: Soydaşlarımız digər əcnəbilərdən fərqlənməlidirlər.\n"Gərək mütləq bir yeri itirib sonra hərb yolu ilə alaq oranı?"\n"5 yerə bölünmüş Azərbaycan üçün ədalətli status-kvo bütöv Azərbaycandır."\n"Bolnisiyə 800 erməni ailəsi köçürülməsi, ordan 800 azərbaycanlı ailəsinin çıxarılması çox ciddi məsələdir."\n"Borçalıda, Dərbənddə, Güney Azərbaycanda bir məsələ baş verəndə biz hamımız reaksiya verməliyik".\nMartın 1-də Milli Məclisdə Azərbaycan-Gürcüstan parlamentlərarası işçi qrupunun üzvləri ilə Gürcüstandan olan bir qrup soydaşımızın görüşü keçirilib. Gürcüstanlı soydaşlarımızın üzləşdikləri problemlərin müzakirəsinə həsr olunmuş görüşdəişçi qrupunun üzvü, Milli Dirçəliş Hərəkatı Partiyasının sədri Fərəc Quliyev də iştirak edərək mövzu ilə bağlı geniş çıxış edib. O, problemlərin səbəblərini, yaratdığı fəsadları və bu problemlərdən bir neçəsinin həlli yollarını göstərib.\n"Mən təşəkkür edirəm ki, Əflatun bəy bizi dəvət etdi bu müzakirələrə və sizə də təşəkkür edirəm ki, bu məsələləri qaldırırsınız. Bu əslində sizin məsələ deyil. Bu milli məsələdir. Toxunulan məsələlərdən biri , Bornisi ilə bağlı məsələ idi. Bu çox strateji və dövlət məsələsidir və bütün millətin taleyinə təsir edən məsələdir. Biz belə məsələlərə göz yumduqca problemlər yaşayırıq. Siz danışdıqca ordan bir replika verildiki Meğriyə oxşayır Bolnisini məsələsi. Eynən Türkiyə ilə Azərbaycan arasında coğrafi bağı qırmaq üçün o vaxt Zəngəzuru ermənilərə verməklə ona nail oldular. İndi də bizim bir hissəmizi göl qurutma üsulu ilə Azərbaycanın əsas hissəsindən ayrı salmaq, Borçalı əhalisini ayrı salmaqla” göl qurutma “üsulu ilə məhv eləmək istəyirlər. Bu açıq strategiyadır və ermənilərin Bolnisiyə 800erməni ailə köçürülməsi, ordan 800 azərbaycanlı ailəsinin çıxarılması çox ciddi məsələdir. Mən hesab edirəm ki, bu məsələ bizim dövlət strukturlarında çox ciddi şəkildə müzakirə olunmalıdır. Məndə təşəbbüs edəcəm. Mən Müdafiə Təhlükəsizlik və Korrupsiya ilə mübarizə komitəsinin üzvüyəm və müvafiq strukturlarda bunu dövlət əhəmiyyətli məsələ kimi qaldırılması və müzakirəyə çıxarılmasına çalışacağam.Həm də , plenar iclaslarımızda da təbii ki ,biz bir yerdə bu məsələni qaldıracayıq. Çünki belə məsələlər sadə görsənə bilər. Göründüyü qədər düşmənlərimiz çox strateji düşünürlər. Günlük düşüncə sahibləri deyillər. Biz gərək düşmənləri qiymətləndirək, erməniləri və gürcüləri, bu məsələdə əli olan hər kəsi..\nİkinci məsələ ilə bağlı olaraq .Mən tələbə qəbulu ilə bağlı Milli Məclisin iclasında danışmışdım. Kamran bəy bu məsələyə toxundu. Mən mütəmadi olaraq Gürcüstanla bağlı, ordakı soydaşlarımızla bağlı məsələlər qaldırıram. Borcumuzdur. Bu bir bölgənin məsələsi deyil. Ümumiyyətlə bizi böləcəklərsə bizi problemcə bölərlər, ruhən böləcəklərsə biz bölünərik. Sərhədlə milləti bölə bilməzlər. Ona görə Borçalıda, Dərbənddə, Güney Azərbaycanda bir məsələ baş verəndə biz hamımız reaksiya verməliyik. Bu sizin məsələ deyil, yəni demək istəyirəmki bu ümummilli məsələdi. Tələbə məsələsində mən tamamilə razıyamki Gürcüstanda Universitet yaradılsın ,amma mənim dediyimdə bir başqa məntiq də var. Burda rəqəmlər ifadə olunur ki, 500 minə qədər Borçalı əhalisi burda yaşayırlar və 400 minə qədəri vətəndaş kimi yaşayırlar. Amma 100 minə qədərinin vətəndaşlığı yoxdur. Amma burada yaşayırlar. Mən təklif eləmişdim ki ,tələbə qəbulu komitəsi 100 yeri gürcüstanlı soydaşlarımız üçün ayırsın, özləri öz aralarından seçsinlər o tələbələri. Ən yaxşılarını seçsinlər. Bizim dövlətin vəsaiti hesabına burda oxusunlar. Bir şərtlə ki ,Gürcüstana qayıdıb orda dərs desinlər,çalışsınlar. Çünki orda məndə olan məlumata görə 89-cu ildə 186 məktəb olub, bugünsə 80-ə qədər məktəb qalıb. 89-cu ildə 7000-ə qədər müəllim olubdu, bugün 3500-ə qədər müəllim qalıb. Doğrumu? Müəllimlərin 80 %-ə qədəri təqaüd yaşındadır. ziyalılar ordan çıxandan sonra İnsanları idarə eləmək, assimilyasiya etmək çox rahat olacaq. Dil məsələsi mühümdür, başa düşürəm amma Azərbaycan məktəblərində dərs demək üçün gürcü dilini bilmək o qədər də vacib deyil. Burda hazırlanan müəllimlər tutaqki riyaziyyat dərsini, Azərbaycan dilini tədris edəcəksə burda hazırlana bilər, bu bir. Mən soydaşlıq məsələsinə toxunacam.\nİkinci bir tərəfdən əhalinin burda olan Gürcüstan əsilli insanların ora qayıtmasını təmin eləmək üçündə burdakı 100 minin içindən də onları seçmək mümkündür. Burda Azərbaycan vətəndaşı kimi qeydiyyatda olmayan amma burda yaşayan 100 min faktiki gürcüstanlı soydaşımız var.Onların arasından onsuzda tələbələr oxuyurlar axı. Onlara yer verirsən ,hazırlayırsan,hər il o 100 nəfər gedir ora. Soydaşlarımızla inteqrasiyadan isə söhbət gedə bilməz, biz eyni mədəniyyətin tərkib hissəsiyik. Tiflis mədəniyyəti olsun, istəyir Şəki mədəniyyəti və.s olsun, bu bütövlükdə Azərbaycan mədəniyyətidir. Bir sözlə Burda kadr hazırlayıb ora göndərmək lazımdır. Tiflisdə pedoqoji univerisitet açmaqla paralel bunu da eləmək lazımdır. Bu univerisitet nə vaxt açılacaq ,açılmayacaq bilinmir ,amma faktiki bizim artıq tələbə qəbulu imknalarımız vardır. Niyə hazırlanmasınki? Soydaşlıqla bağlı qanun da ən yumşaq variant kimi tapılıbdı. Gürcülərin özündə bu qanun var. Mən dəfələrlə parlamentdə ikili vətəndaşlıq təklif eləmişəm. Bəlkə bu bir az geniş müzakirələrə səbəb oldu. Mən başa düşürəm kolleqalarımı. Bunu qəbul eləməməkdə məntiqlərini də anlayıram. Mən ikili vətəndaşlıq tərəfdarıyam. Düzdür, Azərbaycan qanunvericiliyində bu yoxdur, amma elə bir model, elə bir resept tapmaq lazımdır ki, təkcə Borçalıda olan yox ,dünyanın hər yerində olan insanlar, azərbaycanlılar ilə Azərbaycan dövləti iarasında qarşılıqlı himayə mexanizmi olsun. Yəni onlar yerlərində qalmaq şərtilə -nəinki qalmaq şərtilə orda güclənmək şərtilə. Gürcülərin qorxduqları bir başqa məsələ də var. Onlar azalan millətdirlər. Biz artanıq. Bizim orda demoqrafik dəyişikliyə gətirib çıxaran çoxalmamız onları qorxudur. Ona görə Azərbaycan tərəfi mütləq Gürcüstanda Borçalı tərəfə sahib çıxmalıdır. Mən azdan çoxdan, döyüşmüşəm ermənilərlə . Hərəkat başlayanda Kığı dərəsi deyilən bir yer var Qafan zonasında. Meğridən yuxarıda Qafan ərazisində 11 kənddi. Mən 1988-ci ildə cəmi 18-19 silah apardım ora. Ermənilər bunu bildilər o 11 kənd və ətrafında bir nəfər erməni qalmadı ,çıxıb getdi hamısı ordan. Biz insanlarımıza sahib çıxmalıyıq. Mən demirəm hamısına silah paylayaq. Yəni ziyalılarımız , tələbələrimiz , kadrlarımız ora gedərsə soydaşlarımız yerlərində möhkəm dayanar.\nMən həmişə parlamentdə məsələ qaldırıramki, iqtisadi müqavilələr bağlananda, biz mütləq orda siyasi ritorikanı önə çəkməliyik. Tələb qoymalıyıq ki, dövlətimin siyasi maraqlarına hörmət eləməlisiniz. Əgər məndən faydalanırsan, amma gedirsən düşmənimin də yanında durursansa və yaxud da onunla ölkəmin əleyhinə bir tərəfdaşləq edirsənsə və s.iqtisadi müqaviləyə yenidən baxılmalıdır. Gürcülərlə də tutaq ki, danışanda şərtlərimizi də qoymağı bacarmalıyıq ki, orda Bornisidə tutaq ki, 70 % əhali azərbaycanlıdısa qubernator azərbaycanlı olmalıdır, polis rəisi azərbaycanlı olmalıdır. Bu yerlər bizim üçün bron saxlanmalıdır. Kimi verərik özümüz bilərik. Bunu artıq ermənilər Cavaxetiyada edirlər. Elə yerlər var ki ora ermənidən başqa bir kimsəni qoya bilmirlər. Yəni biz bu məsələləri qoymalıyıq.\nAzərbaycan tərəfdə də əsas olan prezidentin mövqeyidir ki, o mövqe oradakı insanlarımıza sahib çıxmaqdır. Verdiyi tapşırıqlar da həmişə o istiqamətdə olubdur ki, bizim ordakı insanlarımız üçün şərtlər yüngülləşsin. Deyirsiniz miqrasiyada, yumşalma var, gömrükdə yumşalma var, bu prezidentdən gələn xətdir təbii ki. Onun verdiyi göstərişə əsasən bunu edirlər, bunu ölkə başçısı deməsə bunu kimsə öz başına edə bilməz. Mən hesab edirəm ki, biz də bu məsələni parlamentdə qaldırmalıyıq və dediyim istiqamətlərdə dəstəyi o istiqamətdə verməliyik ki, mütləq starateji olaraq ora sahib çıxaq, oranı nəinki saxlamağı bacaraq ,həm də biraz da, daha da güclənək, insanların ora qayıtmasını təmin edək. O başqa məsəslədir ki, bura gəlib gedən insanlarımız evinin bir otağndan başqa otağına girən kimi rahat gəlib getsin. Ona əcnəvi deməyin özü elə təhqir eləməkdi. Yəni mütləq soydaş haqqında qanun qəbul olunmalıdır ki, o insanlar çinlilərdən, pakistanlılardan başqasından fərqlənsinlər, bunlar bizim insanlarımızdır və onların iradəsindən asılı olmayaraq Azərbaycan 5 yerə bölünübdü.\nAzərbaycan üçün ədalətli status-kvo bütöv Azərbaycandır, bu mənim subyektiv fikrimdir. Dərbəndli, Borçalılı, Güney Azərbaycanlı , Qərbi Azərbaycanlı bir Azərbaycandır mənim düşüncəmdə. Azərbaycan budur. Amma o insanlarımıza sahib çıxmamaq torpağa sahib çıxmamaqdı. Gərək mütləq bir yeri itirib sonra hərb yolu ilə alaq oranı? Buna görə mən sizin o təkliflərinizi də qeyd elədim.\nƏflatun bəy ilə mütəmadı söhbətlərimiz olur. Mütəmadi olaraq bizdələrdən də məsləhətlər alırki əvvəllər nələr müzakirə olunubdu, nələr eləmək mümkündür. Mədəniyyət, Təhsil Nazirliyi ilə danışıqlar aparır. Xaricdə düşəndə bu məsələləri qaldırır. Çox uğurlu parlamentlərarası dostluq qrupunun rəhbəridir. Əflatun bəy, bu məsələləri çox yaxşı bilir. Biz sonra özümüz də bir daha oturub bu məsələləri məsləhətləşəcəyik və parlamentdə elə bilin ki, biz sizi tam mənasında təmsil edə biləcəyik. Nələr realdırsa onları edək, amma siz də biraz orda toparlanın. Sizdən çox şey asılıdır. Yəni biz özümüz toparlanıb oradakı məsələlərə əl qoyana qədər siz də yerinizdə biraz daha möhkəm dayanın. Mən sizə uğurlar arzu edirəm. Sağ olun."\nBu xəbər oxucular tərəfindən 507 dəfə izlənilmişdir!


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycan Prezidenti İlham Əliyev TOTAL şirkətinin baş icraçı direktorunu qəbul edib\nAzərbaycan Prezidenti İlham Əliyev TOTAL şirkətinin baş icraçı direktorunu qəbul edib\nAzərbaycan Respublikasının Prezidenti İlham Əliyev noyabrın 21-də TOTAL şirkətinin baş icraçı direktoru Patrik Puyanneni qəbul edib.\nAZƏRTAC xəbər verir ki, Azərbaycan Prezidenti İlham Əliyev Patrik Puyanne ilə Davosda keçirdikləri görüşü məmnunluqla xatırlayaraq TOTAL şirkəti ilə əməkdaşlığımızın yaxşı tarixə malik olduğunu vurğuladı. “Abşeron” qaz yatağının işlənilməsi ilə bağlı layihənin yaxşı perspektivlərinin mövcudluğunu bildirən dövlətimizin başçısı bu yatağın böyük potensiala malik olduğunu dedi, layihənin mərhələli şəkildə işlənilməsinin önəmini qeyd etdi.\nTOTAL şirkətinin artıq 20 ildir ki, Azərbaycanda fəaliyyət göstərdiyini vurğulayan Patrik Puyanne bu dövrdə uğurlu əməkdaşlığın qurulduğunu bildirdi. “Abşeron” yatağının Azərbaycanda qaza olan tələbatın ödənilməsi üçün mühüm əhəmiyyət daşıyacağını deyən Patrik Puyanne bu yatağın işlənilməsinə dair Dövlət Neft Şirkəti ilə qarşılıqlı səmərəli razılığa gəlindiyini qeyd etdi. Bu gün SOCAR ilə TOTAL arasında “Abşeron” qaz yatağı üzrə memorandumun imzalanacağını bildirən şirkətin baş icraçı direktoru səfərin bu layihənin işlənilməsi ilə bağlı ətraflı müzakirələrin aparılması üçün yaxşı fürsət yaratdığını vurğuladı.\nQonaq, eyni zamanda, TOTAL şirkətinin Azərbaycandakı fəaliyyətinin 20 illiyinə həsr olunmuş tədbirlərdə iştirak edəcəyini məmnunluqla qeyd etdi.\nAzərbaycanın verdiyi dəstəyi Laos hökuməti yüksək qiymətləndirir03:11 21.11.2016\nOman Azərbaycan ilə əməkdaşlığın genişləndirilməsində maraqlıdır03:11 21.11.2016\nBrüno Lö Mer: “Fransa Azərbaycanla siyasi və iqtisadi sahələrdə əməkdaşlığı genişləndirməkdə maraqlıdır”03:11 21.11.2016\nKosmik sənaye ölkəmizdə prioritet sahələrdən biridir03:11 21.11.2016\nAzərbaycanla Çin arasında yüksəksəviyyəli görüşlər əlaqələrin inkişafında mühüm rol oynayır03:11 21.11.2016\nAzərbaycan Almaniya üçün Cənubi Qafqazda ən mühüm iqtisadi tərəfdaşdır03:11 21.11.2016


Bakıda bıçaqlanan peşəkar boksçunun atası danışdı - TƏFƏRRÜAT\n12:12 7 Yanvar 2015\nBıçaqlanan Orxan Məmmədzadə peşəkar boksçu Əli İsmayılovun tələbəsidir\nDünən axşam saatlarında dostu ilə birlikdə “Sahil” metrosu yaxınlığında bıçaqlanan Orxan Məmmədzadənin valideyni anspress-lə əlaqə saxlayıb. O, bildirib ki, oğlu və dostu heç nəyin üstündə hücuma məruz qalıblar.\n“Dostu ilə parkda it gəzdirirmişlər. İt yoldan ötən birinə hürüb. Bu da həmin insanın xoşuna gəlməyib. Mübahisə zamanı o, bıçaq çıxarıb. Görünür, şizofrenik olub. Ağıllı adam da boş-boşuna adam öldürər? İndi həmin adamı axtarırlar”, - deyə Orxan Məmmədzadənin valideyni bildirib.\nQeyd edək ki, ötən gün Bakının Səbail rayonu ərazisində iki dost bıçaqlanıb. Səbail Rayon Polis İdarəsi 39-cu polis bölməsindən verilən məlumata görə, hadisə saat 18:54-də, “Sahil” metrosu yaxınlığında, Bülbül prospektində, “Sahil bağı” adlanan parkda baş verib. Bıçaqlanan şəxslərdən biri, 1989-cu il təvəllüdlü Həsən Namiq oğlu Həsənov hadisə yerində dünyasını dəyişib. Onun ürək nahiyəsində və boğazında bıçaq xəsarətləri olub.\nDigər yaralı, 22 yaşlı Orxan Məmmədzadə isə qarın boşluğundan bıçaqlanıb. Onu ağır vəziyyətdə Kliniki Tibbi Mərkəzin reanimasiya şöbəsinə yerləşdiriblər. Xəstə həkim Mahir Mahmudovun iştirakı ilə əməliyyat edilib.\nMahir Mahmudovun verdiyi məlumata görə, xəstə uğurla əməliyyat olunub. Bu gün onu reanimasiya şöbəsindən palataya keçürəcəklər.\n“Hazırda yaralının vəziyyəti stabil orta-ağırdır. Bıçaq xəstənin qarın nahiyəsindən dəydiyi üçün belə yaralar tədricən sağalır”, - deyə Mahir Mahmudov bildirib.\nBakıda naməlum meyit tapıldı: bu kişinin yaxınları axtarılır - FOTO\n16 Dekabr 2017 13:34


Əli Hesenov Mingeçevir hadiselerinden danışdı - Azadlıq Xeber\nDövlət rəsmisi insanların narahatlığını anladığını, lakin bunun ictimai asayişi pozmaq üçün səbəb olmadığını deyib. “Təəssüflər olsun ki, bu, hadisə baş verdi. Bu hadisədən narahatlıq da oldu. O cümlədən Mingəçevir şəhər ictimaiyyətinin, mərhumun qohumlarının narazılığı da oldu. Bu narazılıq, əlbəttə, bəri başdan demək olmaz ki, əsassız idi. Amma sadəcə olaraq hər bir insanın narazılığı, narahatlığı şəhərdə ümumi asayişin pozulmasına səbəb olmamalıdı. Digər insanların təhlükəsizliyinə təhdid yaratmamalıdır. Bir hadisənin qarşısını almaq üçün başqa hadisələrə zəmin yaratmamlıdır”, – deyə prezident administrasiyasının İctimai-siyasi məsələlər üzrə köməkçisi Əli Həsənov əlavə edib.


Kirayə (aylıq) 3 otaqlı Bağ evi Şimal qres Xəzər rayonu Qiyməti 2800 manat\n31 May 00:45 tarixinə kimi ödənilib\nKirayə (aylıq) 3 otaqlı Bağ evi, Şimal qres, Xəzər rayonu\nElanın kodu: 581097\nŞüvəlan qesebesi, Mir Mövsüm Ağanın ziyarətgahından aşağıda yerləşən, 1 mərtəbəli, tam şəraitli və əşyalar ilə təhciz olunmuş, 3 otaqlı, 1 zal , 2 yatag otagindan ibaret olan 150 kv.m. sahəsi olanı Bağ evi kirayə verilir. Bütün otaqlarda kondisioner və radiatorlar quraşdırılıb. Otaqlarda və Qonaq otaqında pol parketdir. Qaz, Su, İşıq daimidir. Mətbəx lazımı avadanlıqlar ilə təhciz edilib.Qeyd: Bağ evi yalnız ailələrə və xarici vətəndaşlara verilir. Xahiş edirəm fikiri ciddi olmayan şəxslər narahat etməsinlər. Start qiyməti 3.200 AZN-dir.\nÜnvan: Şüvəlan, Mir Mövsüm Ağadan aşaqı\nNovxanı, Olimpik Hotel, Abşeron r.


“Mən hələ facebookda “mam-ma” deyirəm” – Millət vəkilindən İLGİNC ETİRAF – Turkustan.info\n05 Dekabr 2020 15:14\n03 Sentyabr 2019 12:44\nXəbər verdiyimiz kimi, YAP icra katibinin müavini Siyavuş Novruzov “Azərbaycan” qəzetində başsağlığının pulla dərc edilməsinə etirazını bildirmiş və bununla tərəflər arasında gərgin söz atışması yaşanmışdı. S.Novruzov demişdi ki, “rəsmi şəxslərdən başqa, cənab prezidentin verdiyi başsağlığından başqa, digər şəxslərin rəsmi dövlət qəzetlərində başsağlığı verməsi qadağan olunacaq. Qəzetlərin son səhifəsi artıq başsağlığı mərasiminə dönüb. Xüsusilə də hökumət qəzetlərinin. Başsağlığı verilən yerə xəbər, yaxud da hansısa digər yazılar verə bilərlər. Bizim digər qəzetlərlə işimiz yoxdur. Söhbət dövlətin vəsaiti ilə çap olunan rəsmi qəzetlərdən gedir. Mən hesab edirəm ki, nəhayət, buna son qoymaq lazımdır”.\nS.Novruzov eyni zamanda bildirib ki, dövlət qəzetin kağız pulunu, çap pulunu da, icarə haqqını ödəyir: “Yəni qəzet havayı çap olunur. Əlavə yazılar-filanlar da öz yerində. Qəzet işçiləri bilirlər ki, əlavə gəlirlər də olur. İkinci növbədə bütün respublikada hər bir dövlət və hökumət orqanı, dövlət müəssisəsi bu qəzetə abunədir, pul köçürür. Bu vəsait hesabına da jurnalistlərin əmək haqqını tam şəkildə ödəmək mümkündür. Sən bu yükü jurnalistin boynuna niyə atırsan ki, jurnalistə əmək haqqını haradan verim? Mənbəni mən göstərirəm, get, o mənbədən ver! Üçüncü tərəfdən, başsağlığı ilə camaata maaş vermək olmaz! O, Allah tərəfindən də halal qəbul olunmur. Birinin şərinin hesabına digəri xeyir qazana bilməz! Dində də, Peyğəmbərimizdə də, Həzrəti Əlidə də o məsələ tamamilə qeyri-qanuni hesab olunur, şəriətə uyğun sayılmır. Ona görə də əgər jurnalistin əmək haqqını başsağlığı ilə verirsənsə, onda vay o jurnalistin halına!”\nMusavat.com B.Sadıqovdan S.Novruzovun dediyi son iddialara münasibət öyrənmək istəyib. Baş redaktor bildirib ki, sözügedən mövzu ilə bağlı bütün fikirlərini daha öncə media vasitəsilə açıqlayıb: “Mən bütün dediklərimi daha öncə demişəm. Bundan artıq heç nə deməyəcəm. Mən o adam deyiləm ki, mətbuat məni qızışdıra. Sözü bir dəfə deyərlər. Təkrar-təkrar eyni şeyi deyəndə sözün dəyəri itir”.\nB.Sadıqov eyni zamanda facebook sosial şəbəkəsinə gəlişi barədə də danışıb. Deyib ki, bu sahəni indi-indi öyrənir: “İndi-indi öyrənirəm ki, sosial şəbəkə nədir. Məzuniyyətdə vaxtım oldu ki, oturub onları öyrənim. İndi hələ tam bilmirəm. Cavanlar tez öyrənir, biz yaşlılar bir qədər gec öyrənirik”.\nO, son zamanlar YAP rəhbərliyində və hakim vəzifələrdə təmsil olunan şəxslərin sosial şəbəkəyə gəlişi ilə öz gəlişi arasında hər hansı əlaqə olması ilə bağlı sualı da cavabladırıb: “Siz deyirsiz, mən indi eşidirəm ki, kimlər bu ərəfədə sosial şəbəkəyə gəlib. Bəyəm sosial şəbəkəyə gəlmək əmrlə olan şeydir? Mən müxalifətin sosial şəbəkədə daha fəal, güclü olması ilə bağlı fikirləri qəbul etmirəm. Çünki sosial şəbəkədə o qədər insan var ki. Mən inanmıram ki, Azərbaycanda 1 milyondan çox müxalifətçi var. Mitinq edəndə görmürük ki, nə qədər adamları var? Mən, sadəcə, qıraqdan yavaş-yavaş facebooka gəlirəm. Hamı deyir ki, sosial şəbəkədə filan şey yazılıb, deyilib. Oradan sitat gətirənlər çoxdur. Ona görə mən də gəldim. Amma mən söyüş adamı deyiləm. İnsanın üzünə deyə bilmədiyi sözü heç vaxt arxasınca demirəm. Öz şəxsiyyət və ləyaqətimi qiymətləndirdiyim üçün özümdən əskik bildiyim adamı təhqir etmirəm. Mən söyüşdən istifadə edəcək adam deyiləm. Uşaq əvvəlcə bir heca deyir, sonra “mam-ma” deyir. Mən hələ facebookda “mam-ma” deyirəm”.\n2021-ci ilin bayram günləri açıqlandı – RƏSMİ\n05 Dekabr 2020 11:44\n05 Dekabr 2020 11:42


Millət vəkilləri gömrük məhdudiyyətlərindən narazılıq etdi\n19 Yanvar 2016 14:17\nHazırda Azərbaycanda əhali nağd manat kütləsinin dollara çevrilməsində problemlərlə üzləşib.\nBunu deputat Elmira Axundova parlamentin bu gün keçirilən növbədənkənar plenar iclasında bildirib: "Mərkəzi Bank valyuta məzənnəsini elan etsə də, banklarda dollar tapılmır. İnsanlar bankrlarda manatı dollara çevirə bilmir. Lakin "qara bazar"da var. Bu əməliyyatlar dayandırılmalıdır".\n"Seçiciləri əsas düşündürən məsələ mikrokreditlərə bağlıdır. Rusiyada Konstitutsiya Məhkəməsi əhaliyə dayaq durub, kreditləri kiçik məzənnə ilə ödənilməsi təklifini irəli sürüb. Bizdə də bir qərar qəbul edib, insanları xəbərdar etmək lazımdır. Camaat gərginlikdə yaşayır, gərək bu, nəzərə alınsın", - deyə millət vəkili qeyd edib.\nO, həmçinin, gömrük məhdudiyyətlərinin aradan qaldırılmasının sahibklarlığın inkişafı üçün önəmli olduğunu qeyd edib: "Gömrük məhdudiyyətini yenidən qaytardıq. Yenə də gömrük rüsumlarının artırılması ilə bağlı söhbətlər yayılır. Xarici qəzet-jurnallara 18% ƏDV tətbiq edilib. Xarici dillərdə çıxan jurnallara əsasən ziyalılar abunə olur. Ona görə də bu qərarla ziyalı təbəqəsini mənəvi qidadan məhrum edirik".\nSpiker Oqtay Əsədov Rusiya Konstitutsiya Məhkəməsinin verdiyi qərarı önə çəkən deputata cavab olaraq bildirib ki, həmin qərar yerinə yetirilməyən qərardır: "Ödənilməyən qərarı niyə qəbul etməliyik. Rusiya o qərarı qəbul etsə də, maraqlansanız görərsiz ki, qərar yerinə yetirilməyib".


Azərbaycan müstəqil şəkildə Dağlıq Qarabağ probleminə son qoydu - SİYASİ.AZ\nEv SİYASƏT Azərbaycan müstəqil şəkildə Dağlıq Qarabağ probleminə son qoydu\nArtıq Dağlıq Qarabağ problemi başa çatıb, Azərbaycanın ərazi bütövlüyü bərpa edilib. Azərbaycan 44 günlük İkinci Qarabağ müharibəsində yazdığı şanlı tarixlə regionda və dünyada yeni reallıqlar yaradıb. Bu qələbə eyni zamanda Azərbaycanın iqtisadi qüdrətinin daha da artması üçün real zəmin formalaşdırıb.\nQarabağ probleminin həllindən sonra Qara dəniz-Xəzər dənizi-Mərkəzi Asiya regionlarında – bütövlükdə Türk dünyasında inkişafın yeni mərhələsinə yüksəlmək üçün real şanslar yaranıb. Bu gün həmin reallıqların ölkəmizin qarşısında geniş imkanlar açdığının şahidiyik. Hazırda “Dağlıq Qarabağ” adında ərazi subyekti yoxdur və olması da mümkün deyil. Bu gün Azərbaycan yalnız öz daxilində deyil, regionda və dünyada təhlükəsizliyin, sabitliyin, inkişafın təminatçısı kimi çıxış edir. Bütün bunlar elə öz növbəsində Cənubi Qafqazda yeni reallıqların yaranması deməkdir.\nAzərbaycan 44 gün ərzində Qarabağ problemini güc yolu ilə həll etməklə tarixi ədaləti, beynəlxalq hüququ yoluna qoydu, BMT Təhlükəsizlik Şurasının qətnamələrini yerinə yetirdi. Müharibənin qalibi olan İlham Əliyev Ermənistanı Azərbaycanın milli maraqlarını tam diktə edən bəyanata imza atmağa məcbur etdi. Bəyanatın Azərbaycan ərazilərinin azad olunması ilə bağlı olan bəndləri icra olunub. Tarixi Azərbaycan ərazisi olan Zəngəzurdan keçəcək kommunikasiyalar bölgənin tranzit xəritəsinə mühüm yeniliklər gətirəcək. Bütün bunların fonunda görünən həm də odur ki, Ermənistanın başına gələnlərin, bütün dünyada milli ləyaqətinin sınmasının səbəbi bu ölkənin başında duranların yürütdüyü işğal siyasətidir.\nBu gün dönüb arxaya baxanda görürük ki, İlham Əliyevin həyata keçirdiyi inkişaf siyasətinin qayəsini torpaqlarımızın işğaldan azad olunması təşkil edib. Bu müharibə və Qələbə üçün hazırlıq işləri yalnız ordu quruculuğu ilə məhdudlaşmayaraq kompleks mahiyyət daşıyıb. Hazırlığın bir istiqaməti də Dağlıq Qarabağ məsələsi ilə bağlı, xüsusən erməni lobbisinin dünyada formalaşdırdığı stereotipləri dağıtmaq, əsl həqiqətləri beynəlxalq ictimaiyyətə çatdırmaq olub. Bu baxımdan Vətən müharibəsində hərbi-siyasi Qələbənin qazanılmasında İlham Əliyevin mütərəqqi informasiya siyasəti olduqca böyük rol oynadı. Lakin müharibə başa çatsa da, Azərbaycan yeni reallıqlar yaratsa da, informasiya siyasətində geri qalmaq olmaz. Çünki düşmən Azərbaycana qarşı informasiya cəbhəsində qarayaxma kampaniyasını davam etdirir.\nBu gün dövlət başçısı tarixi qələbəmizə kölgə salmaq, onun miqyasını kiçiltmək istəyənlərə tutarlı cavab verir. Birmənalı şəkildə demək olar ki, İlham Əliyevin informasiya sahəsində fəaliyyəti Ermənistan və erməni lobbisinin, Azərbaycanı istəməyən xarici qüvvələrin tərksilah edilməsində, beynəlxalq ictimaiyyətin obyektiv məlumatlandırılmasında mühüm rol oynayır. Belə ki, müharibə nəticəsində təkcə 7 rayonumuz işğaldan azad edilməyib, ordumuzun qələbəsi sayəsində keçmiş vilayətin xeyli ərazisi də düşmən işğalından azad olunub və bu yerlərə özümüzdən başqa heç kim sahib çıxa bilməz.


Netanyahu "Eurovision" qalibi ilə rəqs etdi\n23:00 17.05.2018 (Yenilənib 22:45 17.05.2018)\nNetta baş nazir və xanımına toyuq formasında şirniyyat hədiyyə edib\nBAKI, 17 may — Sputnik. İsrailin baş naziri Binyamin Netanyahu "Eurovision 2018" mahnı yarışmasının qalibi Netta Barzilai ilə görüşüb.\nSputnik Türkiyə xəbər verir ki, baş nazir görüşlə bağlı təəssüratlarını "Twitter" şəbəkəsində bölüşüb və görüşdən video paylaşıb:\n"Netta Barzilai ilə Qüdsdə görüşmək necə də xoşdur. Netta, biz hamımız səni sevirik. Sən ölkəmizə çoxlu qürur gətirdin", — deyə Netanyahu yazıb.\nNetta baş nazir və xanımına toyuq formasında şirniyyat hədiyyə edib. Müğənni Baş nazirlə sinxron şəkildə toyuq qanadlarının hərəkətini təqlid edərək kompozisiyanın ən yaddaqalan hissəsini təkrarlayıb.\nİsrailin Azərbaycandakı keçmiş səfiri hər kəsin gözü qarşısında alçaldıldı


Elan nömrəsi: 473079\nGözəl və mehriban xanımlarımız üçün ofisdaxili işlər təklif edirik. Yazı və sənədləşdirmə işləri, ofis meneceri ,reklam meneceri, kadrların hazırlanması və maarifləndirilməsi işlər indən ibarət olan işlərimizdə sizlərlə əməkdaşlıq etmək bizi m üçün xoş olardı. Öz şəxsi biznesinizi qurmaq üçün bu əla f ürsətdi.Əmək haqqı yüksək və artandır. İş qrafiki saat 10:00 -17:00-ə qədərdir. İş öyrədilir\napteke isci teleb olunur\nBaxılıb: 238 , Tarix: 09.03.2020 Göndər\ntelefon aksesuar magazasina satici xanim\nev alqi satqisi ev elanlari h2h az elanlar kohne tikili ünvan.az lalafon.az trenajor aletleri masaj birja ikinci el mobil telefonlar kombi ustasi kondisioner ustasi kurslar tecili ucuz satilan evler 2016 tecili satilan masinlar tecili satilan heyet evler 2016 direl usilitel tezbazar.az


Beynəlxalq Muğam Mərkəzinin yeni “Qəzəllər” layihəsi uğurla davam edir.\nNoyabrın 15- də Beynəlxalq Muğam Mərkəzində, Mərkəzin yeni “Qəzəllər” layihəsi çərçivəsində, böyük Azərbaycan şairi Məhəmməd Fizulinin qəzəlləri mövzusunda gözəl musiqi gecəsi keçirildi.\nGecəni aparan filologiya üzrə fəlsəfə doktoru Gülhüseyn Kazımlı muğam ifaçılığında qəzəl seçiminin yerini xüsusi vurğulayaraq, Beynəlxalq Muğam Mərkəzinin belə gözəl layihəyə imza atmasının heç də təsadüfi olmadığını bildirdi. Azərbaycanın ənənəvi ifaçılıq tarixində mühüm yer tutan muğamlarımız Azərbaycan Respublikasının Prezidenti İlham Əliyevin, Azərbaycanın birinci Vitse- Prezidenti, Heydər Əliyev Fondunun Prezidenti Mehriban xanım Əliyevanın mədəniyyətimizə, muğam sənətimizə göstərdiyi diqqət və qayğının nəticəsi olaraq YUNESCO-nun qeyri-maddi mədəni irs üzrə Reprezentativ siyahısına daxil edildiyini qeyd etdi.\nKonsertdə Televiziya Muğam Müsabiqələrinin qalibləri və laureatları Almaxanım Əhmədli, Məmməd Nəcəfov və Hüseyn Məlikovun ifasında Fizulinin qəzəllərindən ibarət “Rast” dəstgahı səsləndi.\nXanəndələri tarda Valeh Allahverdiyev, kamançada Oktay Şərifov, qanunda Safura Məmmədova, nağarada Elməddin Həsənov müşayiət edirdilər.\nBeynəlxalq Muğam Mərkəzinin yeni “Qəzəllər” layihəsinin hər təqdimatında tanınmış və gənc xanəndələrin ifasında tamaşaçılara qəzəl üslubunda gözəl poeziya nümunələri yaratmış dahi Azərbaycan klassik şairlərinin əsərləri təqdim ediləcək.\n“Qəzəllər” layihəsinin növbəti tədbiri Beynəlxalq Muğam Mərkəzində noyabrın 29-da saat 19:00-da keçiriləcək. Konsertdə S.Ə.Şirvaninin qəzəlləri səslənəcək.


Məzahir Məmmədov: “Regionlardakı sənətkarlar kölgədə qalıblar”\n60 yaşını qeyd edən tarzən hökumətin bölgələrdə muğamın inkişafı üçün konsepsiya hazırlamasını zəruri sayır\n10 may Azərbaycanın bütün bölgələrində sabiq prezident Heydər Əliyevin 85 illik yubileyinin qeyd olunması ilə yadda qaldı. Salyan rayonunda isə bu hadisəyə daha bir əlamətdar tarix əlavə olundu. Məhz mayın 10-da uzun illərdir Salyan incəsənətində öz sözünü demiş Məzahir Məmmədovun 60 yaşı tamam oldu. Tarzən Məzahir Məmmədov Muğan zonasında öz sözünü demiş sənətkarlardan hesab olunur. "1958-ci ildən bəri tarı əlimdən yerə qoymuram. Bu gün mənim 60 yaşım, sənətimin 50 yaşı tamam olur" deyir Məzahir müəllim.\nMəzahir Məmmədov 1948-ci ildə Salyan şəhərində musiqiçi ailəsində anadan olub. Atası, mahir zurna ifaçısı Mənəf Məmmədov məşhur "Cəngi" ansamblının yaradıcısı olub və uzun illər ona rəhbərlik edib. Bundan başqa, ailənin, demək olar, bütün üzvləri - 8 qardaşın hər biri musiqi ilə məşğul olub. SSRİ dövründə bu qardaşlar keçmiş ittifaqın bir çox şəhərlərində, xarici ölkələrdə müntəzəm qastrollarda olublar. Sonradan tale onların bəzilərini bu sənətdən ayırsa da, Məzahir, İbrahim və Heydər Məmmədovlar bu gün rayon incəsənətinin inkişafında öz sözlərini deməkdə davam edirlər. Sonuncusu bu gün "Cəngi" ansamblına rəhbərlik edərək atasının - rəhmətlik Mənəf kişinin yolunu davam etdirir.\nMəzahir Məmmədov 10 yaşından etibarən tarla maraqlanıb. Sonradan muğama olan həvəsi onu bu istiqamətdə daha da irəliyə getməyə sövq edib. Artıq 12 yaşı olanda yaxınları onun ifasına qulaq asmaqdan yorulmurdular.\nMəzahir müəllim 1975-2006-cı illərdə rayondakı "Gənclik" xalq çalğı alətləri ansamblına rəhbərlik edib. SSRİ dövründə Xalq Nailiyyətləri Sərgisində iştirak edib və bu mötəbər sərginin diplomuna layiq görülüb. Rəhbərlik etdiyi dövrdə "Gənclik" ansamblının ifa etdiyi 10 musiqi yazısı Rusiyanın qızıl fonduna daxil edilib. SSRİ Mədəniyyət Nazirliyinin fəxri fərmanına layiq görülüb. Azərbaycanın müstəqilliyi dövründə Mədəniyyət Nazirliyi tərəfindən dəfələrlə diplomlarla təltif olunub, təşəkkürlər alıb. Yaradıcılığı dövründə Rusiya, İspaniya, Yuqoslaviya, Ukrayna, Baltikyanı ölkələr, İran, Orta Asiya ölkələrində və s. dövlətlərdə qastrollarda olub. Hazırda Salyan şəhərindəki Qulu Əsgərov adına İncəsənət Məktəbinin tar müəllimidir.\n- Ənənəvi sualdan başlayaq. Sizin tara maraq göstərməyinizə nə səbəb oldu? Musiqiçi ailəsində doğulmağınız?\n- Musiqiçi ailəsində doğulmağımın musiqiçi olmağıma təsiri, sözsüz, böyükdür. Eyni zamanda, o dövrlərdə yaşayıb fəaliyyət göstərmiş Əhsən Dadaşov, Həbib Bayramov, Bəhram Mansurov və digər ustad tarzənlərin ifasi məni bu yolu seçməyə sövq etdi və necə deyərlər, mən tara vuruldum. Orta məktəbin üçüncü sinfindən başlayaraq bu yolu seçdim. 60-cı illərdə, Asəf Zeynallı adına musiqi texnikumunda təhsil alan zaman Bəhram Mansurovdan, Əhməd Bakıxanovdan tar sənətinin bir çox sirlərini öyrəndim. Düzdür, o zaman müəyyən səbəblərdən təhsilimi başa vura bilmədim. Amma bu o demək deyildi ki mən tardan ayrıldım. Salyana qayıdıb musiqi məktəbində çalışdım. Məhz 20 ildən sonra - 1988-93-cü illərdə Soltan Hacıbəyov adına Sumqayıt musiqi texnikumunda təhsil aldım. Beləliklə, 1958-ci ildən etibarən tar sənəti ilə məşğulam.\n- Artıq 50 ildən artıqdır tar sənəti ilə məşğulsunuz. Sizin üçün tar nə deməkdir?\n- Tar mənim həyatımdır. Əslində, bütün ömrümü bu alətə bağlamışam. Əslində, tarın mənim üçün çox fərqli fəlsəfəsi var. Hesab edirəm ki, tar təkcə mənim üçün deyil, ümumiyyətlə, cəmiyyət üçün çox faydalı bir sənətdir. Bir qədər qəribə görünsə də, deməliyəm ki, tar insanları, bütünlükdə cəmiyyəti tərbiyə edir, maarifləndirir və onları düzgün yola istiqamətləndirir. O səbəbdən bu aləti ifa edən hər bir insan çox böyük məsuliyyət daşıyır. Çünki onun cəmiyyətin maarifləndirilməsində birbaşa əməyi var.\nTar onu ifa edənlərin psixologiyasını da açır. Hər bir sənətkarın ifasından onun hansı xasiyyətdə olduğunu aşkar etmək olar. Tarı yüksək səviyyədə ifa edən insan ağır, zəkalı və düşüncəli olmalıdır. Tar onu ifa edən şəxsin, onu dinləyən insanların, ümumilikdə cəmiyyətin simasını göstərir.\n- Belə olduqda bu gün Azərbaycanda tar sənəti hansı mövqeni tutur? Son vaxtlar insanların bayağı musiqiyə həvəsi artdığı bir dövrdə qədim xalq sənətinə cəmiyyətin münasibəti necədir?\n- Bunu dəqiq demək mənim üçün çox çətindir. Amma bayağı musiqiyə meyl edənlərin sayı artsa da, gözəl tar ifa edənlərin sayı azalmır. Xüsusilə gəncləri qeyd etmək istəyirəm: bu sırada Elçin Həşimov, Əliağa və başqaları istedadlı tarzənlərdir. Bununla yanaşı, gözəl muğam ifaçılarımız, xanəndələrimiz də yetişir. Ümumiyyətlə, Azərbaycanda son iki-üç il ərzində xalq çalğı alətlərinin inkişafı, muğamın təbliği istiqamətində diqqətçəkən irəliləyişlər hiss olunur. Bu istiqamətdə Heydər Əliyev Fondunun prezidenti Mehriban xanım Əliyevanın fəaliyyətini xüsusi qeyd etmək istəyirəm. Məhz onun fəaliyyəti nəticəsində bədnam qonşumuzun muğamımızı özününküləşdirmə prosesi iflasa uğradı. Məhz bu gün muğam Azərbaycan xanəndəsinin ifasında daha cəlbedici, savadlı və dolğun görünür.\n- Hər bir musiqi alətinin ifa tərzi vaxt getdikcə təkmilləşir. Vaxtilə tarın ifa tərzində də müəyyən dəyişikliklər olub. Bu dəyişikliklər bu gün də davam edirmi?\n- Bəli. Əslində, tarın ifa tərzi ilə bağlı dəyişikliklər üç mərhələdə aparılıb. Birinci mərhələ Bəhram Mansurov, Əhməd Bakıxanovun çalğı manevrlərini özündə cəmləşdirir. Bu çalğı tərzi indikindən müəyyən qədər fərqli idi. İkinci mərhələdə Əhsən Dadaşov, Həbib Bayramov kimi ustadlar, demək olar, tarın ifa tərzini tam dəyişdilər, bu dövrdə tar Avropa musiqi alətlərinin çalğı üslubuna uyğunlaşdırıldı. Məhz həmin dövrdə Avropa əsərlərini tarda tam ifa etmək mümkün oldu. Bugünkü ifa tərzi isə üçüncü mərhələ sayıla bilər. Bu gün tarı ifa edənlər daha artıq texniki imkanlara malikdirlər, iti barmaqlar çoxalıb. Bu isə tarın ifasına gözəllik verir.\nBütünlükdə bu gün Azərbaycanın xalq çalğı alətləri, xüsusilə tar və kaman Avropa musiqi alətlərinin çalğı meyarlarına tam şəkildə uyğun gəlir. Bu isə Azərbaycan xalq çalğı alətlərinin beynəlxalq aləmə sürətli çıxışını təmin edir ki, bu da mədəniyyətimizin dünyada təbliği üçün çox əhəmiyyətlidir.\n- Sizə elə gəlmir ki, Azərbaycan musiqi alətlərinin beynəlxalq miqyasa çıxışı onların çalğı ənənələrinin müəyyən qədər itməsi ilə nəticələnə bilər? Belə təhlükə varmı?\n- Mən bu istiqamətdə bədbin proqnozları bölüşmürəm. Tar çox sirli alətdir. Onun səsi bütün alətlərdən seçilir. O, heç bir zaman hansısa Qərb musiqi alətləri içərisində əriyə bilməz. Əksinə, tar tandemdə olduğu digər musiqi alətlərinin üslubunun ona uyğunlaşdırılmasını tələb edir.\nTəxminən 8-10 il öncə Azərbaycan tar sənəti üçün kifayət qədər ciddi təhlükə yaranmışdı, o zaman cəmiyyətdə bu sənətə maraq azalmışdı, tarzənlərin bir çoxu gitara ifa etməyə üstünlük verirdi, çünki el şənliklərində tar ifasına tələbat o qədər də çox deyildi. Amma o dövr arxada qaldı, bu gün bütün səs imkanlarına malik olan tar yenə də liderdir.\nBir misal çəkim. İranda da tar sənəti müəyyən qədər inkişaf edib. Amma farsların istifadə etdiyi tar bu gün Azərbaycan tarının istifadə etdiyi imkanlara malik deyil. Azərbaycan tarının 22 tərkib pərdəsi var və Avropa üslubunda notlara köklənib. Qeyd etdiyim kimi, Azərbaycan tarı dünya miqyaslı, xüsusilə Avropa musiqilərini ifa edə bilər, amma fars tarında bu imkan yoxdur.\n- Siz tez-tez xalq şənliklərində olursunuz. Sizcə, bu gün insanlar daha çox hansı muğama qulaq asmaq istəyirlər? Azərbaycan cəmiyyəti daha çox hansı muğama köklənib?\n- Azərbaycan regionlarının muğam seçimi bir-birindən fərqlənir. Muğan regionunda çığırtılı, ritmik muğamlara, demək olar, az qulaq asılır. Bu regionda "Şur", "Rast", "Mahur" və "Segah" muğamlarının "maye" hissələrinə daha çox qulaq asılır. Bakı şəhəri, ətraf kəndlərdə və Abşeron rayonunda da "sakit" muğamlara daha çox yer verilir. Şamaxı zonası, cənub rayonlarının da sakinləri həmçinin həzin muğamları dinləmək həvəskarıdırlar.\nAmma Qarabağ bölgəsində daha çox "Heyratı", "Mənsuriyyə", "Simayi-Şəms" kimi ritmik muğamlara qulaq asılır. Quba Xaçmaz zonasında isə muğama meyl azdır. Bu zonada keçirilən el şənliklərində daha çox oynaq havalara üstünlük verilir.\nTəcrübəmə əsaslanaraq onu deyə bilərəm ki, muğamın populyarlaşması üçün savadlı, böyük səs tembrlərinə malik xanəndələrin olması çox zəruridir. Mənə elə gəlir ki, muğam oxuyan istənilən xanəndənin həm zili, həm də bəmi olmalıdır. Misal üçün, Salyan rayonundan çıxmış məşhur Qulu Əsgərovun səsi elədir ki, onu başqa kimsə yamsılaya bilməz. Qulu Əsgərov "Bayatı-kürd", "Bayatı-Qacar" muğamlarının ifa tərzinə bir möhür vurub. O, "Segah-zabul"un segah hissəsini çox gözəl, tükürpədici səslə ifa edib. Eyni zamanda, Qarabağ zonasının xanəndələri ritmik muğamların möhürünü vurublar. Son zamanlar gözəl xanəndələrimiz yetişib. Onlar da bu və digər muğamları çox gözəl ifa edirlər.\n- Bu gün Salyan rayonunda gözəl səsə malik xanəndələr, peşəkar tarzənlər yetişirmi?\n- Bəli, hazırda bu proses gedir. Eyni zamanda, mən hazırda tarzənlər yetişdirməklə məşğulam. Bildirim ki, vaxtilə mənim tələbəm olmuş Mircavad Cəfərov müəyən dövrlərdə məşhur xanəndələrimiz Səkinə İsmayılova, Alim Qasımov, Ağaxan Abdullayev kimi ustadlarla çalışıb. Hazırda, Bakıda çalışır və Salyanın fəxridir.\nYeri gəlmişkən, bir problemi nəzərinizə çatdırmaq istərdim. Regionlarda xalq çalğı alətlərinin, muğamın inkişafı üçün savadlı tarzənlərdən əlavə, hərtərəfli səs tembrinə malik xanəndələrin də olması vacibdir. Hazırda Muğan zonasındakı xanəndələrin tam əksəriyyəti tarın orta pərdəsindən aşağı oxuyur. Çünki müğənnilərin əksəriyyəti toylarda oxuyur və şad, bəzən bayağı mahnıları ifa etməyə üstünlük verirlər. Çünki cəmiyyət hələlik əsasən belə istəyir. Bu səbəbdən regionlarda tar, kamança ifaçıları çox çətinlik çəkir. Misal üçün, bu gün çalışdığım Salyan şəhər Qulu Əsgərov adına İncəsənət Məktəbində muğam dərsi keçirilsə də, bunu peşəkarcasına tələbələrə öyrədə biləcək peşəkar pedaqoq yoxdur.\nBu gün regionlarda, xüsusilə Salyanda muğama həvəs göstərən uşaqlar kifayət qədərdir. Amma necə deyərlər, şərait yoxdur. Azərbaycanda muğama dövlət dəstəyinin olduğu bir dövrdə hesab edirəm ki, regionlarda da bu qədim milli sərvətimizin inkişafına diqqət ayrılmalıdır. Bəlkə də bu istiqamətdə bir konsepsiya hazırlanmalıdır. Fikrimcə, hər bir rayonun musiqi məktəbində muğamı ustalıqla ifa edən peşəkar xanəndənin çalışması və bu prosesə dövlət tərəfindən müdaxilə olunması zəruridir. Belə olduqda Azərbaycanda muğam təkcə bir bölgədə deyil, bütünlüklə inkişaf edər.\nBaşqa bir təklifim də var. Həm mən, həm də digər sənətkarlar istərdik ki, xalq musiqilərimizin, muğamlarımızın, klassik bəstəkarlarımızın əsərlərinin səsləndiyi bir ayrıca telekanal yaradılsın. Belə olduqda muğam sənətimiz sürətlə inkişaf edər, insanlarda, xüsusilə gənclərdə Azərbaycan incəsənətinə maraq oyanar.\nAmma bütünlükdə sevindirici haldır ki, bu gün Azərbaycanda muğama "yas mahnısı" deyənlərin sayı çox azalıb. Burada, qeyd etdiyim kimi, Mehriban xanım Əliyevanın xidmətləri misilsizdir.\nAmma bəzi məqamları da demək istərdim. Mən 50 ildən artıqdır tar sənətini təmsil edirəm. Təvazökarlıqdan uzaq olsa da, deməliyəm ki, mən Salyan rayonunda xalq musiqisinin inkişafı üçün indiyədək əlimdən gələni etmişəm. Bu səbəbdən dövlətdən müəyyən dəstək gözləməyim bəlkə də yerinə düşər. Həm də mən təkcə özümdən danışmıram. Paytaxtda fəaliyyət göstərən musiqiçilərə daim fəxri adlar verilməsinə baxmayaraq, rayonlardakı istedadlı sənətkarlar kölgədə qalıblar. Mədəniyyət və Turizm Nazirliyindən xahiş edərdim ki, bu məsələni diqqətdə saxlasın. Bu mənim kimi onlarca, bəlkə də yüzlərcə sənətkarın həssas mövzusudur. Bu kimi sənətkarlara heç olmasa əməkdar müəllim, əməkdar mədəniyyət işçisi adı verilsə, onların əziyyətləri bada getməz. Dövlət rayonlarda çalışan, ömrünü xalq musiqisinə həsr etmiş insanlara diqqət ayırsa, qeyd etdiyim kimi, bölgələrdə də xalq musiqisinin, muğamımızın inkişafı daha geniş vüsət alar.\n- Qarşıda hansı yaradıcılıq planlarınız var?\n- Çalışdığım musiqi məktəbinin orkestri var və orada istedadlı uşaqlar fəaliyyət göstərirlər. Yaxın vaxtlarda onlardan gözəl bir kollektiv yaratmaq, onlarla ayrı-ayrı rayonlara, xaricə səfərlər etmək, Azərbaycan incəsənətini, mədəniyyətini təbliğ etmək planım var. Xatırladım ki, vaxtilə rəhbərlik etdiyim "Gənclik" ansamblı ilə ölkə daxilində, cəbhə xəttində əsgərlərimiz üçün silsilə konsertlər vermişəm. Bu ənənəni bu gün də davam etdirmək istəyirəm.\nHəmçinin Salyan rayonunda və qonşu rayonlarda silsilə muğam konsertləri təşkil etmək istərdim. Amma bunun üçün hazırda müəyyən maddi problemlər mövcuddur. Lakin hesab edirəm ki, bu məsələ ilə bağlı çıxış yolunu tapacağam.\nAyna.- 2008.- 17 may.- S. 17.


Məqalələr - Üstünlük verilən işəgötürən olmaq üçün nə etmək lazımdır\nÜstünlük verilən işəgötürən olmaq üçün nə etmək lazımdır\n“Üstünlük verilən işəgötürən” olmaq o deməkdir ki, biznesdə kamil iş mühiti yaratmısınız və Sizinlə ən yaxşılar çalışmaq istəyir. Bu müsbət məşğulluq brendi biznesə həm əməkdaş cəlb etməyə, həm də cəlb edilmiş əməkdaşları işdə saxlamağa kömək edir, çünki qlobal səviyyədə istedadlar uğrunda aparılan müharibə fonunda müstəsna istedad təklifinin belə aşağı olduğu dövrdə bu, həyati əhəmiyyət daşıyır.\nMüxtəlif araşdırmalara görə, ən yaxşı istedadları işə cəlb etmək və saxlamaq bacarığı biznesə müqayisəli üstünlük verir. Bu nəticələr fikirdə tutulmaqla “üstünlük verilən işəgötürən” statusunu təkmilləşdirmək və istedad kapitalını artırmaq üçün biznes hansı addımları ata bilər? Aşağıda beş mühüm addımı ümumiləşdirək.\nFəaliyyətin stimullaşdırılması – Əməkdaşlar maraqlı və çətin iş sərgilmək istəyirlər. Onlar istəyir ki, gördükləri işdən zövq alsınlar, buna həvəsləndirilsinlər, motivasiya olunsunlar. Gözəl olmaq üçün iş tələbkar olmalı, əməkdaşı müəyyən qədər gərginləşdirməlidir. Biznes olaraq Siz vəzifənin dizaynına vaxt sərf etməlisiniz ki, maraqlı işlər yaradasınız. Vəzifənin “təravətli” qalması üçün rotasiya sxemini nəzərdən keçirə bilərsiniz.\nYaxşı mükafat verin – İnsanlar təşkilata verdikləri töhfə müqabilində mükafat istəyirlər. Onlar bazar dərəcəsinə bərabər, yaxud ondan yuxarı səviyyədə mükafatlandırılmaq istəyirlər. Əməkdaşların fəaliyyətinin qiymətləndirilməsinin bütün obyektiv amillərini özündə ehtiva edən effektiv mükafatlandırma strategiyası hazırlayın. Əmək haqqı və mükafatlar müntəzəm olaraq bazardakı orta qiymətlərlə müqayisə edilməlidir ki, Siz əmək haqqlarınızı tənzimləyə və həmişə bazar dərəcəsinə yaxın ödəniş eyditiynizə əmin ola biləsiniz.\nTəlim və inkişaf – Əməkdaşlar onlara bacarıqlarını inkişaf etdirməyə kömək edən şirkətin bir hissəsi olmaq istəyirlər ki, gündəlik əsasda fəaliyyətlərini inkişaf etdirə və nəticədə karyera pilləsində irəliləyə bilsinlər. Biznesiniz təlim və inkişaf çərçivəsi təmin etməklə əməkdaşların artım və inkişafına önəm verdiyinizi nümayiş etdirməlidir. Bu çərçivəyə biznesdə bacarıqların illik əsasda qiymətləndirilməsi daxil edilir ki, buradan da hər bir əməkdaş üçün şəxsi inkişaf planı törəyir. Bundan sonra əməkdaşlar inkişaf planına uyğun olaraq təlim və inkişaf imkanlarını qiymətləndirməyi bacarmalıdırlar.\nKorporativ sosial məsuliyyət (KSM) və əxlaq – Əməkdaşlar kollektivə ədalətli və hörmətli davranış sərgiləyən etibarlı, əxlaqlı, sosial baxımdan məsuliyyətli və müsbət korporativ mədəniyyətə malik bizneslərdə çalışmaq istəyirlər. Son zamanlar bank sektorunda baş verən hadisələrin fonunda korporativ əxlaq həmişəkindən daha mühüm olmuşdur. Biznesinizin KSM proqramını hazırlayın, oraya dəyərlərinizi və əxlaqi fəaliyyət görmək istədiyinizi müəyyən edən prinsiplər daxil edin.\nİrəliləyiş imkanları – Əməkdaşların biznesi tərk etməsinin ən ümdə səbəblərindən biri karyera irəliləyişinin olmamasıdır. Onlar daha yüksək əmək haqqı, daha yüksək səviyyəli iş üçün başqa yerə gedir, çünki əvvəlki iş yerində buna nail ola bilməmişlər. Biznes olaraq formal daxili işə qəbul proqramına malik olmalısınız. Vəzifələr təkcə sevimlilərə verilməməlidir, bütün vəzifələr üçün daxili elanlar verilməlidir, bu o deməkdir ki, bütün səriştəli əməkdaşlar arzu etdikləri təqdirdə müraciət edə bilər. Karyera irəliləyişi üçün imkan və potensial hissi məhz belə yaradılır.\n“Üstünlük verilən işəgötürən” strategiyasını hazırladıqdan sonra İR marketinq komandası ilə sıx əməkdaşlıq etməli və işəgötürənin brendinq və kommunikasiya strategiyasını hazırlamalıdır. Strategiya biznesinizin əla iş yeri olduğunu aləmə car çəkməlidir. Bu, “üstünlük verilən işəğötürən strategiyanızın” effektivliyini artıracaqdır.


18:03 17 Yanvar 2019\nFemida.az xəbər verir ki, həmçinin ötən il müharibə əlillərinə 265 minik avtomobili təqdim olunub. Azərbaycan Respublikası Prezidenti cənab İlham Əliyevin 2018-ci il 19 aprel tarixli 1 nömrəli Fərmanının icrası olaraq isə ötən ilin sonunadək artıq 3097 şəhid hərbi qulluqçunun 4190 vərəsəsinə 11 min manat məbləğində birdəfəlik ödəmə verilib. Onlara 34 mln. manat vəsaitin ödənilməsi təmin edilib və cari il ərzində daha 6,4 mindən çox şəhid hərbi qulluqçunun vərəsələrinin birdəfəlik ödəmə ilə təminatı həyata keçiriləcək.\nÜnvanlı dövlət sosial yardım proqramının icrasında ünvanlılığın, şəffaflığın təmin edilməsi, neqativ halların qarşısının alınması tədbirləri həmin yardımı alan ailələrin sayının 2018-ci il ilin dekabrında əvvəlki ilin dekabr ayı ilə müqayisədə 46 faiz (36854 ailə) azalaraq 42683-ə düşməsinə səbəb olub. Bu istiqamət üzrə vəsaitlərin ünvanlı xərclənməsinə ciddi nəzarət tədbirləri nəticəsində 102,2 mln.manat büdcə vəsaitinə qənaət edilib, sosial yardımların ödənişinə ümumilikdə 104 mln. vəsait xərclənib.


Bir xanım tanışımın eşqbazlığı\nİctimai sektorda çalışan gözəl bir tanışım – Xanım T. yeni il tətilinin bir gecəsini məşhur barlardan birində keçirməyi və əjdaha ilinin yorğunluğunu canından çıxarmağı qarşısına ali məqsəd kimi qoymuşdu. Həm də tək-tənha gedəcəkdi bara... Axırı nə ola-ola! Getdi də! Halal olsun deyəlim!\nXanım T. elə bara girib qarışıq içkilərdən bir qədəh təzəcə nuş edibmiş ki, gözü cavan və yaraşıqlı bir oğlana sataşır. Oğlan da təkdir. O da içir. Xanım T. tanımadığı bu oğlana (şərti adını Cənab Z. qoyaq) yaxınlaşaraq çəkinmədən söyləyir: “Tanış olmaq olar?”\nCənab Z. təbii ki, tutulur əvvəlcə...\nXanım T. heç bir tərəddüd etmədən incə barmaqlarını oğlanın ətli dodaqlarında gəzdirir: “Silikon deyil ki?”\nCənab Z. çaşqınlıqdan yalnız gülümsəyir. Bir də onda ayılır ki, hələ adını öyrənmədiyi və kimliyini bilmədiyi xanımla dodaqları ilə bağlı mübahisə edir. Xanım T. inadkardır: “İnanmıram, silikon olmadığına əmin olmaq üçün sizi öpməliyəm!” Aaa... Cənab Z. doğrudan-doğruya ehtiyatlanmağa başlayır: “Sizcə çox irəli getmədiniz ki?”\nXanım T.: “Qətiyyən, mən bu gecəni səmimi qəlbdən səninlə keçirmək istəyirəm... Nə deyirsən?”\nCənab Z.-ni yenə gic gülmək tutur, ətrafına baxır görən onu dolamırlar ki! Xeyir, xanım israrlı və qətiyyətlidir.\n“Hələlik, içək!” – Cənab T. çıxış yolunu belə tapır.\n“İçək” – Xanım T. etiraz etmir.\nİçərək tanış olurlar. Ortaq yazıçıları, müğənniləri, ikisinin də sevdiyi filmlər, hətta ortaq jurnalist dostları varmış... Cənab Z. də bir növü mətbuata yaxın adammış. Hərdən, idmandan-filan yazırmış.\nİsinişirlər. İçki də bir yandan qafalarını dumanlandırmaqda. Bu zaman Xanım T.-dən daha bir ilginc təklif:\n“Səni qaldığım evə dəvət edirəm! Gözəl bir gecə yaşamağa... Yeni ilin ilk günahına birlikdə bataq!” – və canalan bir qəhqəhə...\nCənab Z.-nin ağlına ilk gələn son dövrlərdə dəbə çevrilmiş video-filan haqq-hesabı olur. Ancaq qarşısındakı xanımın gözlərinə baxınca onun səmimi olduğuna inanır.\nXanım T.-nin evi... Vəd olunan kimi gözəldən də gözəl bir gecə! Silikon dodaqların əməllicə “yoxlanması”ndan tutmuş, daha nələr! Oh! Oh!\nSəhər Xanım T. erkən qalxır. Qoşa divanın yaxınlığındakı kiçik mizin üstünə 50 dollar atır və saçlarını səliqəyə salaraq deyir:\n“Canım, mən çıxmalıyam! Sənin üçün taksi pulu, bir az da xərclik qoydum! Hələlik, çıxanda qapını asta çəkərsən, bağlanacaq!”\nHələ yataqdan qalxmayan Cənab Z. çaşır:\n“Anlamadım! Bu nə demək oldu? İndi biz bu münasibətin adını nə qoyaq?”\nXanım Z. səsini qaldırır:\n“Nə oldu? Xoşuna gəlmədi? Kişilər edəndə olur, qadınlar edəndə yox? Hələlik. Tələsirəm. Əlvida. Məni unut, sanki biri-birimizi tanınmamışıq heç vaxt!”\n“Sən məndən istifadə etdin demək?” – Cənab Z.-nin “silikon dodaqları” əsir.\n“Necə sərf edirsə, elə düşün...” Xanım T. əsəbidir hətta.\nCənab Z.-nin səsi yumşalır:\n“Amma mən sənin barəndə tamam fərqli şeylər düşünürdüm. Elə ilk tanışlığımızda. Sənin cəsarətin, azadlığın, səmimiyyətin məni valeh elədi. Hətta səninlə ailə qurmaq, uzun zamanlar bir yerdə yaşamağı xəyal etdim. Uşaq dünyaya gətirməyi belə...”\nXanım T. həyəcanlanır:\n“Doğrudanmı? Doğrudanmı sən mənim barəmdə pis şeylər fikirləşmədin?”\n“Əsla yox! Nəyə desən and içib əmin edə bilərəm!” – Cənab Z. paltarını geyinə-geyinə onu inandırmağa çalışır.\nNəhayət Xanım T. onu qucaqlayır:\n“Sən gözəl oğlanmışsan! Bağışla məni, səninlə yaxşı davranmadım.”\n“Allah bağışlasın. İndi mənimlə bir ömür yaşamağa razısanmı?”\nXanım T. Cənab Z.-nin alnından öpərək sevincək qışqırır:\n“Əlbəttə! Əslində mən də görən kimi səndən xoşlandım. Bu adamı sevmək olar deyə düşündüm...”\nBu dəfə Cənab Z. səsini qaldırır:\n“Nə oldu?! Mənə ibrət göstərirdin bayaqdan? Siz sentimentalsınız, qızım, boyunuzdan yuxarı atılmayın! Siz, biz kişilər kimi əclaf ola bilməzsiniz! Haydı. Salamat qal! Bu gözəl gecə üçün də təşəkkürlər!”\nCənab Z. xanımı dərin bir çaşqınlıq içində buraxıb mənzili tərk edir.\n4466 dəfə oxunub


Müəllim və tələbə debatı - UNEC tarixində ilk\nUNEC-də“Milli iqtisadiyyat və iqtisadiyyatın əsas sektorları üzrə strateji yol xəritələrində nəzərdə tutulmuş tədbirlərin icrası ilə bağlı UNEC-in Strateji Planı” çərçivəsində müəllim-tələbə formatında debat keçirilib.\nİqtisadiyyat fakültəsi Tələbə Elmi Cəmiyyəti nəzdində fəaliyyət göstərən “İqtisadçı” tələbə elmi dərnəyinin təşkil etdiyi debat ilk dəfə olaraq müəllim və tələbələr arasında keçirilib.\nDebatda “İqtisadiyyatın tənzimlənməsi” kafedrasının müəllimi Zeynəb Qiyasova və İqtisadiyyat fakültəsinin III kurs tələbəsi Həsən Süleymanovun təqdimatında ölkədə təhsilin inkişaf problemləri, onun sosial və iqtisadi tərəfləri haqqında araşdırmaların nəticələri müzakirəyə çıxarılıb. Debatda təhsilin inkişafında sosial amillər, düşüncə tərzi və milli mentalitetin daha çox rol oynadığı qənaətinə gəlinib.\nDebat iştirakçılarının xüsusi marağına səbəb olan “bir müəllim - bir tələbə” formatında yeni layihənin davamlı olaraq hər ay təşkil edilməsi nəzərdə tutulub. UNEC-in debatçı kimi iştirak etmək istəyən bütün müəllim və tələbələri “İqtisadiyyatın tənzimlənməsi” kafedrasına müraciət edə bilərlər.\nƏlaqə telefonu: 012 564 37 06


Maaşları artan təhsil işçiləri: bağça tərbiyəçiləri, müəllimlər, psixoloqlar, kitabxanaçılar, texniklər - SİYAHI » Anakur.az - Ana Kür ekoloji problemlərin öyrənilməsinə kömək ictimai birliyi\nAnakur.az » Ölkə » Maaşları artan təhsil işçiləri: bağça tərbiyəçiləri, müəllimlər, psixoloqlar, kitabxanaçılar, texniklər - SİYAHI\nMaaşları artan təhsil işçiləri: bağça tərbiyəçiləri, müəllimlər, psixoloqlar, kitabxanaçılar, texniklər - SİYAHI\nHəmçinin, 2022-ci il yanvarın 1-dən dövlət peşə təhsili müəssisələrində çalışan, bilik və bacarıqlarının diaqnostik qiymətləndirilməsi aparılmış müəllimlərin, idarəetmə və təlim fəaliyyəti ilə məşğul olan işçilərin maaşları orta hesabla 20%, gənclərin çağırışaqədərki hazırlığı rəhbərlərinin maaşları orta hesabla 40%, fiziki tərbiyə rəhbərlərinin maaşları orta hesabla 30% artırılır.\nAnakur.az xəbər verir ki, Təhsil Nazirlyinin İctimaiyyətlə əlaqələr sektorunun müdiri Cəsarət Valehovun bildirdiyinə görə, 255 min təhsil işçisinin maaş artımına təxminən 330-350 milyon manat sərf olunacaq.\nO, maaşı artacaq təhsil işçilərini aşağıdakı kimi qruplaşdırıb:\n“Orta təhsil müəssisələrində çalışan- 6 min 800 nəfər;\nPeşə təhsilində çalışan - 5 min nəfər;\nMərkəzləşdirilmiş mühasibat sistemində çalışan -1134 nəfər;\nƏrazi maliyyə hesablaşmalar mərkəzində çalışan-154 nəfər;\nMəktəbdənkənar təhsil sistemində çalışan - 8 min 700 nəfər;\nMetodkabinetlərdə çalışan- 800 nəfər;\nTəsərrüfat qruplarında çalışan- 325 nəfər;\nToplam olaraq 255 min nəfərin maaşı orta hesabla 20 faiz artacaq”.\nC.Valehov məktəblərdəki uşaq birliyi rəhbərləri və psixoloqların da maaşının 20 faiz artacağnı qeyd edib:\n“Bundan başaqa, xüsusi təhsil müəssilərində artım daha çox olacaq - 1400 müəllimin maaşı 50 faiz artacaq.\nMəktəblərdəki texniki işçilərin, kitabxanaçıların da maaşı avtomatik olaraq artacaq”.


Pedaqoji münaqişə. Həll yolları\nMünaqişə dedikdə nəyi nəzərdə tuturuq? Münaqişə - tərəfdaşların qarşılıqlı məqsədlərinin, maraqlarının, mövqelərinin, fikirlərinin və ya baxışlarının toqquşmasıdır. Münaqişə müxtəlif ola bilər, məsələn: təşkilat münaqişəsi, pedaqoji münaqişə, şəxsiyyətarası münaqişə və s.\nPedaqoji münaqişə - müəllimlər arasında, şagirdlər arasında, müəllim və şagird arasında olan maraqların, mövqelərin, məqsədlərin ziddiyyətidir. Münaqişə məktəb heyəti tərəfindən qaçılmaz bir fenomen kimi qəbul edilir. Müəllim ilə şagirdin münasibəti onun başqa insanlara qarşı olan münasibətini formalaşdırır. Əgər müəllim şagird ilə olan münasibətində daima münaqişəli davranış modelini yayımlayırsa, onda uşaqlar məktəbi tərk etdikdə, cəmiyyətimizin münaqişə mənbəyi olacaqlar. Əksər hallarda bu kimi münaqişənin mənbəyi, müəllimlərin pedaqoji qeyri-kompetentliyi səbəbindən yaranır. Buna görə də, müəllimlərin stressə davamlılığı əhəmiyyətlidir. Çünki, şagirdlərin psixikası və stressə davamlılığı tam formalaşmadığı üçün, müəllim-şagird münasibətində qeyri sabitlik müşahidə olunur. Müəllim şagirdin gözündə böyük nüfuza malikdir. Əsasəndə ibtidai sinifdə, bu dövürdə şagird yalnız bir müəllimlə əlaqədə olur. Bunun üçün isə münaqişə zamanı, müəllmin "əməkdaşlıq" üslubunu nümayiş elətdirmək önəmlidir. Əməkdaşlıq – münaqişənin bütün iştirakçıların maraqlarının birləşdirilməsi cəhdidir. Tərəflərin hər birinin maraqlarının məzmunu digər tərəfin əsas maraqlarının təmin edilməsindən ibarətdir.\nÜmumiyyətcə müəllim-şagird arasında yaranan münaqişənin həlli üçün müəllim konfliktoji səriştəyə malik olmalıdır. Konfliktoloji səriştəyə malik olma bacarığı müəllimlərə sadəcə münaqişədən çıxmağı deyil, həmçinin pedaqoji məqsədlərə nail olmağa kömək edir.\nŞagird-şagird münaqişəsi. Bu kimi münaqişələr məktəb həyatında ən geniş yayılmış və qaçırılmaz hesab olunur. Şagird-şagird münaqişənin səbəbləri müxtəlif ola bilər: mənfi mənəvi-psixoloji mühit, yeni şagirdlərin çətin adaptasiyası, bullinq, yorulma, aşırı yükləmə, intizamsız və səbirsiz şagirdlərin törətdiyi xaos. Müəllimlər anlamalıdılar ki səbirsizlik və intizamsızlıq onların xarakterik xüsüsiyətidir.\nPedaqoqlara tövsiyə. Pedaqoq şagirdləri yaxşı tanıyaraq, münaqişənin səbəblərini aydınlaşdırmağa və münaqişənin həlli üçün müvafiq tədbirlər görməyə çalışmalıdır. İlk olaraq nə olduğunu öyrənmək və münaqişəyə daxil olan hərkəsə öz həqiqətlərini bildirməyə imkan vermək lazımdır. Daha sonra isə birlikdə münaqişənin həlli yollarını müəyyənləşdirmək lazımdır.\nBeləliklə, pedaqoji səriştəyə malik olmaq müəllimlərə məktəbdə münaqişəli vəziyyətləri həll etməyə imkan verir.


Bayram günlərində və həftə sonları karantin rejiminin qaydaları sərtləşdirilə bilər - Azinforum.az İnformasiya Portalı\nAna səhifə / Cəmiyyət / Bayram günlərində və həftə sonları karantin rejiminin qaydaları sərtləşdirilə bilər\nBayram günlərində və həftə sonları karantin rejiminin qaydaları sərtləşdirilə bilər\n“Bayram günlərində və həftə sonlarında karantin rejiminin ciddiləşdirilməsi ilə bağlı Operativ Qərargaha müraciət edə bilərik”.\nBunu TƏBİB-in rəhbəri Ramin Bayramlı deyib.\nR.Bayramlı qeyd edib ki, vətəndaşların karantin rejimi dövründə qaydalara əməl etməsi bu qərarın verilməsinə əsas rol oynayacaq: “Qaydalara əməl edilməsə, müəyyən sərtləşdirmə ola bilər. Qardaş ölkə Türkiyədə də bu qaydalar tətbiq edilir”\nTƏBİB onu da rəhbəri söyləyib ki, ictimai nəqliyyatda, metroda maska taxılması tələb olduğu üçün maska qıtlığı yaşana bilər.\nOnun sözlərinə görə, bu problem də aradan aldırılacaq: “Bu, insanlar üçün bəhanə olmamalıdır. Qaydalara əməl etməliyik. Bir vətəndaş kimi hər kəs öhdəsinə düşən məsuliyyəti yerinə yetirməlidir”. Musavat.com\nÖncəki Sabah güclü yağış yağacaq – PROQNOZ\nNövbəti TƏBİB sədrindən 65 yaşdan yuxarı şəxslərlə bağlı – Açıqlama